url: =KL – London vanleng tungah zukham kopkhat hangin kibuaigawp ~ ZD :: ZOMI DAILY\nposted on 13 April 2017 at 9:59 am UTC+9:30 Lomkholna: News, Sawltak, World\nKuala Lumpur khuapi panin London khuapi zuanin aleng Malaysia Airlines tungah zukham kopkhat in buaina piangsakgawp cih the Sun UK pan kiza hi. Tutna mai ah akikoih TV Screen akitam panin buaina akipan hi a, tua Passenger kopkhat te’n vanleng nasem te kogawp uh cihi.\nVanlenghawl Pilot inzong Kuala Lumpur ah kilehkiksawm in, ahi zongin London khuapi zuansuakthei uh a, London atun ciangin tua zukham tegel kimanpha uhhi. Tua zukham tepen apasal Anthony Grant kici a, Musician khat hi in, kum 27 aphakhin khat ahihi. Anumei pen Carola Conti kici a, National Health Service Worker khat hi in, kum 26 aphakhin khat ahihi.\nAmaupen nupa akiteengkhin cih hilo a, ahi zongin lawmkingai nupa bangin aomkhin uh hihtuakzaw hi. Kuala Lumpur panin London pen vanleng tawh nai 13 sungbang akileng hi a, tua vanleng sungah zukham in tutna khawng benggawp, azudawn khawnguh theihthanggawp in kitomgawp uh cihi.\nBritish Newspaper te genkhiatna ah hihte lawmta in March 07 ni in Malaysia Airlines sungah Cabin Crew te kogawp, otsangawp uh ahih manin London, Heathrow Airport atunphetin kimanpah uh cihi.\nMalaysia Airlines vanleng ahawl Pilot pa ii genkhiatna ah vanleng kahawlzawh kum 37 phakhin a, tua hunsung ah hihbangdan vanlengsung nawngkaisakna ka tuakngeikei cihi. Vanleng ii Safety lunghimawh ahih manin, Emergency Diversion bawlin Kuala Lumpur Airport ah kilehkikding ka ngaihsunman cihi.\nVanleng sungah atuankhoppih Passengers te genna ah hihte lawmta in zu dawndawn uh a, gamlum mahmah uh ahih manin vanlengsung ah atuang adang Passengers tezong nawngkaisak mahmah uh cihi. Vanleng nasem Cabin Crew te’n agamdaihding uh agen hangin lehko zawsop uh cihi.\nHih Malaysia Airlines pen Passenger mi 494 bang atuangthei hi a, tua vanleng sungah zukhamsa in azuihhang, midang te lauthawngsak “Threatening”, vanleng sungah nasem Cabin Staff te tungah akilawmlo in gamta cihte tawh thu akibawlkhin, aki mankhin ahihi.\nAlso read: Mexico vanleng tung khatah gul ahinglai kimu ~ ZD\nMay 09 ni ciangin Isleworth Crown Court ah thusitna kineikikding a, kum 2 tuakbang thong kiatheiding cih kiza hi. ZD Sawltak #zomidaily\nPrevious: Kim Jong Nam suamlupna ah akihel numei 2 te thusitna kineiding ~ ZD\nNext: Syria gamsung aom Malaysian gammi IS galkap te innciahding lunggulh uh ~ ZD


timestamp: atn

url: =Hehpihna tha ~ Peter Suumpi :: ZOMI DAILY\nposted on 9 April 2019 at 6:09 pm Lomkholna: Article, PeterSuumpi\nIndia gam leilu lam ah Kalimera akici khuano khat om hi. Tua khua ah leitang hoih lo ahihman in bang mah kiciing thei lo hi. Khuami te pen zawng lua mahmah ahihman in an zong akham un ne zolo uh hi. Khua tawh akigam lua lo mun khat ah lamzikpi khat om in tua lampi tung ah mawtaw pen kisia in khawl thei zel hi.\nKhat vei nektheih apua mawtaw khat tua lampi tung mun khat ah hong kibung in ken ah hong kia hi. Mawtaw hawlpa liam in mawtaw dang khat tawh zato akipuak ahihman in mawtaw acing ding mi omlo hi. Tua thu athei khua mite in tua nektheih te gu in inn ah ciahpih uh hi. Tua bang teng tawh inn kim in ni tawm no sung nek ding an hong nei uh hi.\nHih thu hong pian khit aakipan khua mi te in ngaihsutna khat hong nei uh hi. Mual tawh kinai le mual aa piang tawh nunta in tui tawh kinai leh tui aa piang tawh nungta cih mah bang in mawtaw lampi tawh kinai ahihman un tua lampi tawh hong nuntak sawm uh hi.\nAhizong in mawtaw te atawmtung aa kibung hilo mawk ahihman in khua mi te in ngaihsutna khat hong nei uh hi. Nitak lampi tung ah mawtaw a pailoh laitak in khua mite in lampi tung pen tupek te tawh to in lapi susia uh hi. Tua hileh lampi akawm akuak tam in mawtaw kibut nawh zaw ding cihna ahi hi.\nMawtaw te in lampi hoih lo lua ahihman in hong dam hawl uh hi. Tua laitak in khua mite in mawtaw hawlpa theih loh kal in anung pan avan te guksak uh hi. Atung lam in ahihleh nektheih bek gu uh hi. Dam dam in van dang zong hong gu uh in khuapi sung te ah vazuak kik uh hi. Tua akipan agu bek hinawnlo in aluh ciang dinmun hong hita uh hi.\nHun tawmvei sung in hih lampi pen alauhuai pen lampi hong suak hi. Kha sim in buluhna le gukna tawh akidim lampi hong suak hi. Tua guta te palik te in man in thong akhiat uh hang in khua mi te lau tuanlo in gu eve uh hi. Tua bek thamlo in palikte mat zawh in hong om nawnlo in gukdan luhdan hong siam zaw tham uh hi.\nKhua mite pen buluh ding apawl pawl in kikhen in agal-et ding pawl, thupuak ding pawl cih bang in kikhen dimdiam uh hi. Aguk uh van te a inn te uh ah sel in palik te in azon ciang in atheih zawh nawnloh nading in atunna bung te na ngawn laih uh hi. Kumpi thunei lam te in zong tua khua mite kiang ah aguk nawnloh nading uh, thudik in anuntak nading in hanciam in lam alak uh hi.\nAhihang in Kalimera khua mi te pen buluh gamtatna sungah nuamsa khin ta uh hi. Hih bang in bangmah gimpi in sepkullo aa nuntak theih pen zongsang khinta uh hi. Thau lak van luh cih pen kalimera khua kim ah atawntung in piang hi. Tua pan kipan in mawtaw hawl tampi te in tua Kalimera khuakim aa lampi hong pel ta uh hi. Tua ahihman in khua mi te nekding neilo in ni tampi hong om uh hi.\nNikhat vanpua mawtaw khat in tua Kalimera khua gei aa lampi zui in hong pai hi. Mawtaw tung ah phosphate vui ip tampi pua hi. Hih phosphate te pen nasepna aa zat ding ahi hi.\nKhua mite in mawtaw amuh phet un umcih in luhpah uh hi. Mawtaw hawlpa in khua mite ii luhna amuh ciang in a mawtaw khawlsak in Kalimera khua sung dong ah va zui hi. Mawtaw khawl ahihman in khua mite aluhna lemzaw tham hi. Lau vetlo takin mawtaw bup in luh gai uh hi.\nMawtaw hawlpa pen khua sung ah va lut in kua mite kiang ah avan apiakkik nading un va thum hi. Ahizong in khua mite in ko gu kei ung ci in nial uh hi. Mawtaw hawlpa in athum thum hangin avan pia kik lo uh hi. Atawpna ah mawtaw hawlpa in hih avui te pen aki nektheih loh lam, nasepna ah zat ding ahihna thu, gu aneiihna thu, ne kha leng akisih theihna thu agen hi. Mawtaw hawlpa thuman gen pen khua mite in umlo uh hi.\nKhua mite in athugen umlo uh ahihman in mawtaw hawlpa in acih nading theilo hong patau hi. Palik va ko ding cileh lah apaikhiat kal in khua mi te in ana nek khak ding lah patau hi.\nInn khat khit inn khat avahilh hi. Khukdin liangin “hih avui te ne kei un. Kisi thei hi” ci in agen hi. Mawtaw hawlpa in tua bang in agengen na hang in khua mi pawlkhat in mawtaw hawlpa thugen hong um hi. Mipawl khat in akpeuh pia sin hi. Ak apiak leh asawtlo in si takpi hi.\nTua pan in khua mite hong patau uh hi. Tua bek thamlo in alungsim tawng uh ah nasia takin hong kisuang mahmah uh hi. Mawtaw hawlpa na aguksak uh hi aa mawtaw hawlpa in tua khua mi te a muhdah ding ahi hi. Hih avui te ne in asih khit ding uh ahi hi. Hih pen amau tawh akituak mawhnadan lohna hi ci in amau um uh hi. Ahizong in mawtaw hawlpa in amau amuhdah loh bektham lo in tua avui te nek loh ding, amau nuntakna ahutna ding khukdin liang in thum hi. Hih bang itna lungsim, hehpihna lungsim le veina lungsim te in khua mi te hong maizum sak hi. Nakpi tak maizum sak hi. Khua mi te phosphate vui te mawtaw tung ah guansak kik uh hi.\nHih thu apian khit aakipan Kalimera khua mi te in van luh nawnlo uh hi. Van luh ding angaihsun mi aom ciangin “nidang aa lungsim hoih mawtaw hawlpa phawk in. Ama van ih guksak hangin aman ih khua zang in ih nuntakna hong honkhia hi. Amah ih phawkna in midang te tung ah siatna bawl ngam lai ding ih hiam? Ei tua zah dong ding in dawi gilo hita ih hiam?” ki ci uh hi.\nKalimera khua gei aa alampi tu in bit ta hi. Palik te in cing in thunei u lian te ii puahna hang hipeuhmah lo in lungsim hoih itna anei mawtaw hawl khat hang ahi hi.\nMihing te ih gamtat dan pen kikhel thei hi. Nang koi dan in kikhel ding na hiam cih tung ah kinga hi. Mihing te ii hehpihna in hong khanglo sak thei hi. Nang koi ci khanlawh ding na hiam cih tung ah kinga hi.\nMihing te ii lungtang sung ah hehpihna khau zang khat om hi. Tua khau zang pen itna tawh ih sai ciang in agin kiza hi. Midang te ii hehpihna na ngah nop leh amasa in nang neih hehpihna te zang khia masa in. Bang zah tak in atatsia mikhat pen nang ii hehpihna, veina leh na itna te in ama ii siatna te pan kikhel sak thei hi. Peter Suumpi Source : http;//www.daode.org\nPrevious: Teeltui Vontawite hamciamna tawh Kapteel to Lennupa motor lampi kizik\nNext: Kamsia – Kampha cih kammal koi munah zangding? ~ Awn Za Pau


url: =Pastor Mung Tawng & Pastor Niang te kiteenzawh kum (35) cin lungdam pihna :: ZOMI DAILY\nposted on 4 August 2014 at 1:25 pm Lomkholna: Biakna, News, Zomi\nFull Gospel Assembly International pawlpi kemahi Rev.Dr. Dam Suan Mung leh Rev. Vung Za Niang te pumkhat suahzawh zingciang in kum 35 acingdinghi tahi. Abeisa kum 1977 kum June kha in Siapa pen Thuklai khua ah Pasian nasemdingin natungin.\nKum 2 sung tawntung Pasian na asep khit ciangin Topa vai hawmsak na tawh amah tawh ki thuahpihding, azi dingin Rev.Vung Za Niang napia in kum 1979, August 4,in Pasian mai leh mite mai ah pumkhatsuah nanei uhhi.Tu in Topa thupha piakna hangin ki tenzawh kum 35 bang ongcing tota hi.\nSia te nupa sungpan in,Topa’n tanu 1 leh tapa nih pia in tulaitak in atanu Sanpi pen Yagon ah Pasian nasem in aom laitak hi a,atapa te gel ahih leh Tulsa ah pilna sinin anu apa tawh tulai tak in omkhawm uhhi.\nTopa’n kumsawt tampi dam in leitung tu leh ta leh khalam tu leh ta tampi tawilai ding in thupha ongpiaksak ta hen. Amen. FGA Tulsa\nPrevious: Thuthak Tomkimcing 3 Aug 2014\nNext: Zomi leh Maban ~ Thuam Khan Thang\nTangtak tai ni ~ Dong Mung\nThailand ah tuilian hangin mi 8 sita ~ TK Lian\nSatu Ringgit Malaysia ~ Hau Za Cin\nKumpi suahtheihna lampi\nSanglai sinna in gam ukna hoihsak in gamsung zong kilemsak ~ CS Dal\nMuanpu leh Manno – 10 ~ Hau Za Cin\nMilim biakna Nam nih ~ Evan. Suangh Dal


url: =Tulaai Leitung Thuthang Tuamtuam Updates Jan 15, 2014\nUSA gamsung ah sumluut tawmte ading in Tuk tungding in kipan ta sumgim nam hiauhiau ta hi.Sum luut tamte leuleuciang sum liau khading hita ahihman in dip in pukpuk cipian leuleu in pawlkhat te bang in Receive kipaai khawng kaaikhawm thiamtiam ta uhhi. Jan 31 nipan IRS ten Tax Refund ngente saanna kipanding uha, April 15 ni khaakding uhhi. Tukum peen kumdang banglo in sum kingah baih mahmahding ci in IRS ten genkhia uhhi. Sumluut tam a liauding alau ten 501c(3) anei pawlpi ahih keh kipawlna gentehna: Zomi Innkuan USA ,Inc. te ah napia ziahziah in napiakzah uh laaitawh gelhsak le uhcin liau tawm mahmah ding hi ei.\nKawlgam sung ah sawtpi a ataamnuam gamdangmite ading in tukum sung in PR kici tawntung omtheihna angahthei nading un kihaanciam ding hi ci in Immigration Pu Khin Yi in agenna Jan 14,2014 ni in Xianghua thukizaakna in genkhia hi.\nJapan gam ah Kawlgam mite utut a sungtum pusuak aomtheihnading in tuni Jan 15,2014 ni akipan Multiple-entry Visa kipia khia ziahziah ta hi ci in Japan Foreign Minister zumte in taangkokhia uhhi.\nKawlgam Mualtungmi thautawi te leh Kawlgam kumpi kilemna bawlpawl Jan 25 ni Ba-an ah kimukhawmding a ageelsa uh February kha kaalmasa ah kisotto hi ci in Kawlgam kilemna phualpi te in Jan 15, 2014 ni in taangkokhia uhhi. Ahaang in Jan 20-22 sung KNU phualpi ah mualtungmi te kihona ommasa ding ci uhhi.\nMaaikaal sung ah Switzerland gam a kibawlding leitung gam tuamtuam makaaipi te sum le paai tawh kisai thukikup khopna ah Kawlgam President U Thein Sein va kihel ding hi ci in President zumpi te in Jan 15, 2014 ni in taangkokhia uhhi.\nJan 14,2014 ni a kibawl Kawlgam Pithungsuh Hlutdaw khawmpi ah Kawlgam Gaalvil maagpi nihna Bu We Lwin in 2014-2015 sung gaalkaap te zatding in sum $2.3 Billion ngen a, pawlkhat te in Mualtungmite kaap nalelding in tuazahzah kisam hiam ci in buai ngeingai uhhi.\nSyria gam a gaaltaai micimawh te huhnading in UNO in huhna sum $6.5 billion azon nalak ah tu in leitung muntuamtuam pan huhna $2.4 billion kamciam kingahta hi ci in Mr Ban Ki Moon in Jan 15,2014 ni in Kuwait gam a kibawl huhna piate kimuhkhopna ah genkhia hi. Hih huhna telak ah Kuwait ten Dollar Awn 500, USA ten Awn 380 piakhia ding hi ci in Mr John Kerry in genkhia hi.\nJan 15,2014 ni in Israel Gaal vaanleeng te in Gaza gunbang to mun 5 busim to ziahziah uha,\nAl-qaeda migilo te thau kaaokisin na phualpi te leh mun thupi tata zial to mang uhhi. Nung Sunday ni Jan 12 ni in Gaza pan Israel gam khanglam migilo ten na gaalkaap uh ahihman in Israel ten leiba lohna a Gaza te onglot uh thautang ameettawh kalot kik uhhi ci in genkhia uhhi.\nUSA gam Vanlam gaalkaap Nuclear lam cingte ulian mi 34 te kiheemna haangtawh anasepna pan un Jan 15,2014 ni in kikhawlsak phota, athu ala akician tak in kikantel saan hi ci in US gamdaal phualpi te in taangkokhia uhhi.\nMalaysia gam Malacca khuapi ah Mr Raja Noor Jan kici kum 56 papi khat in amah leh amah kei Sultan Raja Noor Jan Shah Raja Tuah kahi cimawkmawk in kumpi puanteng silh lianluan kheem ahihman in Jan 14,2014 Tuesday ni in palik ten theikhia in man uha, Jan 15,2014 Wednesday ni in thukhen sumpi ah puak uhhi.\nKawlgam gaalkaap te in kiteelkhia kumpi ongkhankhit tumahmah in numei buanna thautangin zangsaan laai uha, hih thu tawh kisai lahpah theihding athu ala 100 vaal kakeem uhhi ci in Women League of Burma ten in BBC zang in leitung theiding in Jan 15,2014 ni in taangkokhia ek uhhi.\nIndia gam Delhi khuapi ah Khualzin lamkhial Danish nupi kum 51 dingkhat Jan 14,2014 ni in Temtawng angawng ah ngatsa in Pasal nih buan uha, tua abuan pasal nih te Delhi khuapi sung ah Jan 15,2014 ni in India palik ten manta ci in taangkokhia uhhi.\nRC Roman Catholic phualpi Vatican te in UN tekiang pan Phungzi te leh Naupang tul tampi te vang tuamtuam kinop mawhna tawh kisai thudotna thuakding hi ci in BBC in gelhkhia hi. Hih thu tawh kisai in Vatican in UN tung ah apianna mun ah abawlte tung thukhen un ci in anialsa uh ahihi. Nung kha December 2014 sung Pope Francis in Phunzi te vangtuamtuam te azataaknading uh leh khialh hetloh ding thu hanthawn dikdek khin hi.\nIraq gam Bagdad khuapi laaizang ah Muslim namnih kikaal buaina haang in Jan 15,2014 ni in Bomb puakkham zihziah a mi 70 si in aliam kisim zolo hi ci in Iraq palik te leh zato te in genkhia uhhi.\nLaaimal kikhial a om leh ngaihdam bawm ah maw


url: =Sanggam melmaak hun ~ Bob Tuangpi :: ZOMI DAILY\nposted on 29 January 2021 at 11:41 pm Lomkholna: BobTuangpi, News, Politics, Zomi\nNLD phualpi makaite’ seh Dr. Aung Moe Nyo makaih mualtung party dangte tawh akimuh dan uh ih et tak teh gamsung kilemkikna ding khuituahna ( National Reconciliation) apaulappi pen uh hi napi’n, ahih hang’n asungtawng/aciik thugil tatak bel tua sangin NLD/Kawlte’ thuneihna nuai ( Policy) ah mualtung mite akilawmsakna aa tutna piakna ding ciang simloh thupaipi laih zawh nading thugil omlo ding hi.\nSuahtakna ngah zawh akipan tunitan akhangkhang Mualmite tawh kisai Kawlmi gam makaite’ dinmun tawizia ih et teh akibang vive mah ahihi. Ami kilaih zeel, athumeilet (Policy) kilaih ami kikheello cih dan hidenden hi.\nTua ahih manin gamsung makai Kawl makaite’ kalsuanzia ahunhun ih etkik tak ciangin mualmite’ deih gamvai ah gamsung om minamte in gamvai ah liangko kikimna ( Equality as political rights) cih lam hizawlo-in gamsung thuneihna mungpi thugil teng amau Kawl makaite bek in buluah ding in mualmi makai party/ Kipawlna tuamtuamte alungkimsak nading vua tutphah piakna (Office seeking/position seeking) hilelin, gamsung thuvaihawmna thuguipi geelna tatakte ah kamkup vaihawmkhopna ( Policy seeking/Decision making process) ah tuni ciangciang munpia-in koih sawmnailo uh cih atatzia uh leh asulnung uh ih zuihkik tak ciang’n teeltakin kimucian sinsen tetek hi.\nMore: Zomi te Myanmar gam lamhna ah ih kihelna ~ Bob Tuangpi\nTulai gamsung gamvai khuahunte ih lung ngaih zel tak teh gamsung kivaipuakzia leh luanziate thangah nading atam hetlo ahihi. Abeisa kiteelpi zawh kumpilui leh kumpithak kikal apawlpawl kikhausaina/ kidemna ( Political conflicts between interest groups) asia pen ahizong,apha ding ahizong abeisa hunlai bang gamvai dongtuahna ( Political deadlock) hong tungkiklo ding hi cih akigen thei het kei hi. Tulai thugingte ih khuadak teh tuhun pen sanggam melmaak hunlaitak hi e! kici thei hi. Bob Tuangpi (002412021)\nPrevious: Abuai huai mahmah Pu Biden ii executive actions pawlkhat: Van laih – Transgender te vai\nNext: Covid-19 dalna zatui tawh kisai a kidongmun zawdeuh dotna te (Part 1)\nZIUSA Thupulakna: Global Zomi Idol Lasak Kidemna Pawi\nMinam mangthang na hihi ~ Khaibawi


url: =Puma King Top M.I.I. Fg - Black/Yellow\nColor: Puma Black-Safety Yellow-Gold\nSuitable for use on firm natural surfaces Premium leather upper for glove-like fit Reinforced stitching at upper improves cleats longevity Lace closure for a snug fit Fold-over tongue for comfort during kicking PU injected outsole for stability and durability Conical studs distribute pressure and provide stability and reactivity PUMA Formstrip at lateral and medial sides PUMA No. 1 Logo at tongue\nPuma evoTOUCH 1 FG Jr - White/Blue\nPuma evoPOWER Vigor 3 Leather FG - Green\nPuma evoTOUCH 3 Fg Jr - White/Blue\nPuma evoTOUCH 2 FG - White/Blue\nPuma evoSPEED 17.5 Fg Jr - Orange/Black\nPuma evoTOUCH 3 TT Jr - White/Blue\nYou're reviewing: Puma King Top M.I.I. Fg - Black/Yellow\nPuma Neon Jungle 2.0 Ball Lime - Zebra/Blue\nPuma Evo Training 3/4 Pants - Black\nPuma King Top M.I.I Nat. FG-White/Yellow\nPuma evoPower 5.3 Shinguards - Red/Black\nPuma Impact Soccer Ball - Grey/Orange\nPuma Evo Training Shorts - Blue\nPuma Winger Backpack - Black\nPuma Evo Training Graphic Tee - White\nPuma evoTouch Pro Special Edition FG - Wht/Yellow\nPuma Impact Guard - White/Teal


url: =Tua hun laitakin tuhun a Tedim gam khempeuh Falam Ukpi gam ahi hi. Thalmual khua sat khit ciangin mun kip gam kip le khua kip a suah theihna dingin Falam Ukpi Con Bik tungah lei kul hi. Tua ahih manin Thalmual gam leitang lei nadingin beh makaite le khua mite kikum khawmin a nuai a bangin kisehin Falam Ukpite tungah va lut uh hi. Tua hun laitakin Thalmual khua inn (17) pha hi.\n1. Pu Eng Ngul (Halkik) Dangka tang Rs 250/-\nSialtal tongsu khat Dangka tang Rs 100/- manding a seh\nVekpi gawm:- Rs 350/-\n2. Pu Vum Pau (Sukte) Sialtal tongsu Rs 100/- man ding a seh\nCiingpheek khat Rs 6/- man ding a seh\nNamsau khat Rs 8/- man ding a seh\nVekpi gawm:- Rs 114/-\n3. Pu Lam Nek (Buansing) Dangka tang – Rs 40/-\n4. Pu Lam Phung (Halkik) Dangka tang- Rs 40/-\n5. Pu Dam Tun (Naulak) Dangka tang – Rs 40/-\nVekpi gawm:- Rs 120/-\n6. Tangpi inn 12 te, innkhat Rs 5 ciat: Rs 60/-\nThalmual gam leitang leina sumbei vekpi: Rs 644/- bei hi.\nA tung a khua mite’n inn khat Rs 5/- a piak banah Malgam a teeng Dam Hau leh Vungh Tual in khipi tang (3 ) tawh hong huh hi, ci-in kiciamteh hi. Falam Ukpite’ tungpan gam neih theih nading phalna a ngah khit uh ciangin, Thalmual gam leitang lei a,a va pai beh pupite’ tungah gam le lei hutna dingin Falam Ukpi Con Bik in a nuai a Pupite’ tungah Zo thau lawng 6 pia hi.\n5. Pu Suah On (Buansing)\n6. Pu Lam Phung (Halkik)\nPu Eng Ngul thaulawng pen tuni dongin Pu Vial Za Do(Halkik) inn-ah kimu thei lai hi.\nPu Vum Pau’ thaulawng pen tuni dongin Pu Cin Kham (Sukte) inn-ah kimu thei lai hi.\nPu Lam Nek thaulawng pen tuni dongin Pu Vial Za Nang (Buansing) inn-ah kimu thei lai hi.\nPu Dam Tun thaulawng pen tuni dongin Pu Khai Suan’ (Naulak) inn-ah kimu thei lai hi.\nPu Suah On thaulawng pen tuni dongin Pu Thang Khan Sut (Buansing) inn-ah kimu thei lai hi.\nPu Lam Phung thaulawng pen tuni dongin Pu Thawng Khan Do (Halkik) inn-ah kimu thei lai hi.\nNote:- Hih Zothaulawng 6 te pen khuasat thau, ahih kei leh\n(Taangthau) kici hi.\nPrevious Post: « Thalmual Khua satna\nNext Post: Falam ukpi tungpan aki ngah Thalmual gamgi »


url: =Johan 20 | Siantongluan\nNipi ni zingsang khuavak ma-in Magdala khuami Mary zong hanah va pai-in a et ciangin hankhuk kihukna suangtum a kilikkhia khin a mu hi.\nAmah zong tai-in Simon Peter leh Jesuh in a it a nungzuipa kiangah, "Amaute in hankhuk panin i Topa lakhia khin uh a, koi lai-ah koih ahi uh hiam, cih ka thei kei uh hi," a ci uh hi.\nTua ciangin nungzui dang khatpa tawh Peter zong paikhia-in han lam a manawh uh hi.\nA nih tuakun taikhawm uh a, ahi zongin nungzui dang khatpa in Peter makhelhin hanah a tung masa hi.\nHankhuk sung a etsuk ciangin a kitunna puante a om mu a, ahi zongin lutsuklo hi.\nAma nungah Simon Peter hong tungin han sungah a lutsukpah hi. A luang tunna puan mu a,\na lu tunna puan pen a luang tunna tawh omkhawm loin a tuamin a kizialin a om a mu hi.\nTua ciangin han a tung masa nungzui dangpa zong lutsukin a thupiangte mu ahih manin a um hi.\n(Sihna panin thokik ding hi, ci-in Lai Siangtho in a genna thu a theithei nailo uh ahi hi.)\nTua ciangin nungzuite a inn uhah a ciah uh hi.\nAhi zongin han pualamah Mary kap a, a kahkawmin hankhuk sung lamah kunin en a,\nJesuh luang a kisialna a lu lamah khat, a khe lamah khat, puanpak silhin a tu vantung mi nih a mu hi.\nTua vantung mite in Mary kiangah, "Bang hangin kap na hi hiam?" ci-in a dot uh ciangin amah in, "Amaute in ka Topa paikhiatpih uh a, koi lai-ah koih ahi uh hiam, cih ka thei kei hi," ci-in a dawng hi.\nTua khit ciangin a kihei leh Jesuh mu a, ahi zongin Jesuh ahihlam theilo hi.\nJesuh in, "Numei aw, bang hangin kap na hi hiam? Kua zong na hi hiam?" ci-in a dot ciangin Mary in huancingpa sa ahih manin, "Sia aw, amah na puakkhiat leh koi lai-ah koih na hi hiam hong gen in. A luang ka la nuam hi," a ci hi.\nTua ciangin Jesuh in, "Mary!" a cih leh Mary zong ama lamah kihei a, "Rabboni," ci-in a dawng hi. (Rabboni pen Hebru pau hi a, "Siapa," a cihna ahi hi.)\nTua ciangin Jesuh in, "Kei hong lenlen nawn kei in. Ka Pa kiangah a paito nailo ka hi hi. Ka sanggamte kiangah va pai in la, Keima Pa leh note Pa, keima Pasian leh note Pasian kiangah ka pai ding hi, ci hi, ci-in va gensak zaw in," a ci hi.\nTua ahih manin Magdala khuami Mary zong nungzuite kiangah pai-in Topa a muh khitna thu va gen a, hih a kam vaikhakte zong a zasak hi.\nTua ni pen Nipi ni nitak lam hi a, nungzuite zong a nitakin innsung khatah a kikhop laitakun Jerusalem khua-a Jew mi uliante a kihtakna uh hangin inn a kikalhnelh uh hi. Tua bang hinapi-in amaute lakah Jesuh hong ding a, "Nopna ngah ta un," ci-in a hopih hi.\nTua bangin a hopih khit ciangin a khutte leh a pangpi zong a lak hi. Topa a muhna hangun nungzuite a nuam mahmah uh hi.\nTua ciangin Jesuh in amaute kiangah, "Note in nopna ngah ta un. Pa in kei a hong sawl bangin note zong ka hong sawl hi," ci-in a vaikhak leuleu hi.\nTua khit ciangin amaute lamah a hu sang a, "Kha Siangtho na sang un.\nMite mawhna na maisak uh leh amaute mawhna a mai hi ding a, na maisak kei uh leh amaute mawhna a mailo hi ding hi," a ci hi.\nNungzuite kiangah Jesuh a kilah laitakin sawmlenihte sung panin Unau Peeng minno a nei Thomas omlo hi.\nTua ahih manin nungzui dangte in ama kiangah, "Topa ka mu uh hi," a cih uh leh amah in, "A khut, siktukkilh tawh a kikilhna mate mu-in, tua a siktukkilh ma vangah ka khutmete ka va khum teek kei a, ama pangpi zong ka khut tawh ka lawn teek kei leh ka um kei ding hi," a ci hi.\nTua zawh nipikal khat ciangin nungzuite zong innsung khatah kikhawm leuleu uh a, tua hunin Thomas zong a om hi. Amaute kong kikhaknelh uh hinapi-in Jesuh hong pai-in amaute lakah hong ding a, "Nopna ngah ta un," ci-in a hopih khit ciangin\nThomas kiangah, "Na khutme tawh hong lawng in la ka khutte en in. Na khut zan in la ka pangpi zong lawng in. Umlah nawn kei in la, um taktak in," a ci hi.\nThomas in zong, "Ka Topa, ka Pasian!" ci-in a dawn ciangin\nJesuh in, "Kei na hong muhkhit ciang bekin hong um pan na hi hiam? Kei hong mulo napi-in hong umte-a dingin lungdamhuai mahmah zaw ding hi," a ci hi.\nJesuh in a nungzuite muhna-ah na lamdang lian tampi bawl a, ahi zongin hih laibu sungah a kigelhlo tampi tak omlai hi.\nHih laibu sungah a kigelh thute pen Jesuh, Pasian Tapa, Khrih ahihna thu na uptheihna ding uh leh ama min hangin tua upna tawh nuntakna na ngahtheihna ding uh deihna tawh a kigelh ahi hi.


url: =Global Buanli Family: Tulaai Leitung Thuthang tuamtuam updates August 23, 2013\nTulaai Leitung Thuthang tuamtuam updates August 23, 2013\n· Malaysia gam ah 2006 kum in Mongolia gammi numei Model hoih mahmah Altantuya Shaariibuu kici kum 23, khat that lum hi cih mawhnatawh 2009 kum in sihdong thongkiading a Malaysia thukhenzum te khensat Malaysia gammi palik 2 ahi Azilah Hadri leh Sirul Azhar Umar tenih athusuulzuih mipil (lawyer) pa un thunungzuih sakkik ahihman in thukhenzumte thukhenna ongkilumlet in 8/23/13 ni in thongsungpan suahtaakna ngahkik ta uhhi. Hih Mongolia nunaak meelhoih numeino nu peen Malaysia gam tulian a kumpi Prime Minister Najib Razak ithah hi ci in kumpi langpang party te in 2007 kum in ngawh uha, ahaizong in Mr Najib amah kumpi himawk ahihman nialzo hi.\n· Lebanon gam khanglam pan Israel gamsung 8/23/13 ni in Lebanon gam a kibusa Hezbollah migilo pawl in Rocket thaupi tang 4 nalawtphei uh ahihman in Israel te in lungdamkoh kikna in 8/23/13 ni Beirut leh Sidon khua kikaal teng ah Jet vanleengte tawh thaupi tang Hezbollah te a sang atamzaw guahzu bangphial in khiatsuk zikzeek uh ahihman in mi 42 si in mi 213 liam hi ci in Lebanon Health Minister in genkhia hi.\n· Sudan gam sung Khartoum khuapi sung leh mundangdangte ah August kha kipatpan guahtamlua ahihman in tui nasiatak in khang a 8/23/13 niciang ah misi 53 phata in mi 70 liam a ,mimal 300,000 vaal in cihmawh lawhmawhna tuak uhhi ci in World Health Organization ,WHO te in 8/23/13 ni in taangkokhia uhhi. Tuaban ah hih tuikhanna hang in numei naupang te leh migaai te in nattut natna vei uh ahihman in patauhhuai cihthu pulaakbeh hi.\n· India gam ah zangthah natna laangmahmah a, 2000 khit mikibuanna thu Asia gamsung ah atampeen gam in kiciamteh hi. 8/23/13 ni in Mumbai khuapi sung ah kum 23 aphapan Manzaih thukan nungaakno khat Pasal mi 5 in nabuan uh a, si le naai liamna tampi tawh zato ah kipuak hi. Mumbai palikte in hihnu buanding a upmawhmi 35 manphotphot uhhi.\n· Syria gam tualgaal hang in Gampua ah ataaikeek khuatheinaailo naupang One Million cingta a gamsung ah inn le lo neilo naupang Two Million cing in, misi 100,000 vaal phata hi ci in UN Refugee Agency te leh Unicef te in 8/23/13 ni in taangkokhia uhhi. Tuaban ah hihpeen Leitung ah alamdang mahmah thukhat hi a “ A maaizumhuai khia mahmah taangthu gelhna” hi ci in zahko uhhi.\n· Korea gam sak le khang gaalpi 1950-53 sung a kikhenthaang mang innkuante kigawmkiktheihnading in Korea gam sak le khang kihona 8/23/13 ni in kipanta uhhi. Ahizong in Korea sak leh khang peen thauvui thautang tawh akidonawnloh uhhang lungsim sung ah gaalkidopianlaai uh ahihman in kuateng,bangzah,koi ah ,banghun cihte akipan akicianzaw in langnih thukimna taktak neitheinaailo uhhi. South Korea gamlam pan bel mipi lawp mahmah in mipi 70,000 bang in minpiakhinta uhhi. Maaikha ah kikup zomtoh zeelding in thukimna nei uhhi.\n· Syria gamsung Tualgaal buaina nasia semsem in 8/22/13 ni in Damascus khuapi ah Syria gaalkaap kumpi te in kumpi langpang te adona ah Chemical Gas te zang in do ahihman in mi 170 vaal si hi. Hih thuhaang in UN General Secretary Ban Ki Moon in Hih thu ah amanlaang in Syria kumpi in thuman ongpulaak hen ci a , USA White House te leh Frennch te in hih thu ah UN Chemical van sittel te luutsak hen ci in , Turkey te in Leitung bup in Gaalkaaptha tawh Red Line pia in luut hen ci in amunmun pan hansan ngeinhai uhhi. President Obama leuleu in hihvaaipeen kimawkkoihloding a UN Chemical sittel te leh USA te kikop in naseemding hi ci hi.\n· USA gam Chicago khuapi sung a om O'Hare airport's Vanleengtual ah Jennifer Fitzgerald kici numeii khat I mawtaw alawm ngaihluuipa in sumpia nuamlo ahihman in naseemte mawtaw koihna ah akoihna hang in 2009 kum in $4,500 liausum piakha hi. Tuapan kipan in Jennifer mawtaw in nungkumciang Tickets gawm 678 ngah ek ahihman in Chicago court kipuak a thukhenzum te in 8/23/13 ni in sum $105,000 liau ding in thukhen uhhi. Zomi te mawtaw koih kidawm in mi izatsak le zong pilvaang ni\n· Bolivia gam Santa Cruz khuapi sung a om Palmasola jail thongpi sung ah 8/23/13 ni in Thongcingte leh thongkia te buaina nasiatak in piang in Gas puakkham ahihman in misi 15 kisimtheipak a mi 50 aliam abaai kisimthei pak hi. Thongcing palikte genna ah akisimtheilo leh akivuknelh misi leh aliam tampi omlaaiding ci uhhi.\n· Congo gam GOMA khuapi kuamteng a kibusa M23 kici gamnuai mite Congo kumite cialnatawh UN gaalkaapte in aciangciang pan 8/23/13 ni in avui atang tawh kaap ngekngek uhhi. Gaal kikaapna sung ah thukan lah luuttheilo in langnih tuaklah gaaldo in buai mahmah uh ahihman in misi miliam kisimzonaailo hi.\nPosted by Thang Khawm Pauzomi at 1:35 AM


url: =SABBATH SCHOOL LESSON (1st Quarter, 2015) ~ MUC\nSABBATH SCHOOL LESSON (1st Quarter, 2015)\nAdmin 12:06:00 AM Articles, Sabbath School Lesson\nLai Siangtho in i tel zawh loh thuthuk tampi gen a, tua thute thuman hi, ci-in upna tawh i sang hi. Paunak Lai Siangtho sung thute ahih leh nisim nuntakzia ding hong hilh hi. Tua thute mi khempeuh a’ding ahi hi. A gen thute tomin, kician, kicing mahmah, hi. A hong thute in lungnuamsak hi. Ciaptehnop hi. Nunzia picingsak thei thute hi. Gentehna–in, thadah mite, miksi’ nunzia tawh thuhilhna, (Pau. 6:6). A ginalo zi le gamlakah khat kia om hoihna, Pau. 21:19, galte tungah thupha bawl lecin a’ lu tungah mei-am koih tawh kibang hi (Pau. 25: 21, 22). Kua in hih bang thute mangngilh thei ding hiam?\nPaunak in khang tampi sunga Topa’ kammal pulaak hi. Kumpi Solomon, ( Pau. 1: 1-9: 18; 10: 1-22: 16; 25 – 29), Israel mi hi lo Agur ( Pau. 24: 22, 23 – 24; 30: 1- 33). Paunak Kumpi Hezekiah’ gelh thute zong ciapteh hi (Pau. 25:1). Egypt mite’ nunzia zong pulaak hi. Ahi zongin Paunak in Pasian’ kammal hi. Bang hang hiam cih leh, laigelh mite in Kha Siangtho’ makaihna tawh gelh uh hi. Paunak sungah Pasian cih kammal tam a om loh hang, Pasian in mun khempeuhah om, eite tawh hong om tawntung Pasian hi. Biakinn sung le kikhop hun sung bekin a siangtho ding hi lo-in, nisim-in tua siantho na a nei ding hong deih hi (Pau. 1: 7, 31: 30).\nKampau sangin nunzia in vanglian zaw hi( Pau. 28:9). Na sepna khempeuhah Topa Pasian na phawk leh, ‘vangtung pilna’ nei na hi hi (Pau. 3:6). Pilna in upna tawh nuntakna le thumanna hi. Na khempeuh a piangsak Pasian mai-ah mihing na hihlam kitelna in pilna hi. Paunak in pilna hong lak hi. Paunak’ hong hilh thute in: tate tungah i hilh ding thute a kipan, nunzia, koi bangin lungnuamin daupai ding, bang hangin sum hangin gimna thuak, koi bangin lawhcing thei ding, koi bangin mawh zolna zo zo thei ding cihte hong hilh hi.\nPilna i cih in ngaihsutna bek hi lo hi. Amah le amah pilna tawh kidim bangin kingaihsun hi. Ka theihloh om nawn kei, a ci mi in a taktakin mihai hi zaw hi. Pilna, theihna a nei mi, kiniamkhiatin, a theihloh tampi om ahihlam kiphawk thei zaw hi\nLESSON SAWM LE KHATNA\nLESSON SAWM LE NIHNA\nLESSON SAWM LE THUMNA\nPrincipal Contributor Jacques B. Doukhan\nSabbath School Theme Song\n1. Manpha Sabbath School manpha, thusinna hun siangtho Lungdamin kong pai uh Topa, na’ thute sin dingin\nHong pai un, Sabbath sang, thumanpha sinna sang Lungdamin kong uh Topa, na’ thute sin dingin\n2. Lai Siangtho simin ngaihsun leng, nuntakna lam hong lak Thuman thutak Zeisu thute, sinna hun manpha hi\n3. Itna aw tawh Zeisu’ n hong sam, Ama kiang ah pai ni Zeisu’ lungsim bang neih nading, Sinna hun mahpha hi.


url: =Launa by JM Paupu - Zomi Adventist Innkuan\nDr. E. Stanley Jones, Methodist Pawlpite missionary in hih bangin thu na gen ngei hi. “Kei upna tawh nungta dingin hong bawlpa’n hong bawl ka hi hi; lauhna tawh nungta ding ka hi kei hi. Lauhna in ka tenna gam ding hi ngei lo hi, upna gam bek hi. Lunghihmawhna leh lungkhamnate in hong tuam hun a om hangin sehnel bangin amaute tolhmang ding uh a, upna thahatna tawh ka kalsuan ding hi. Tua ahih manin upna tawh ka nuntakna nuamzaw, cingtaakzaw a, lauhna gam tawh ka kituak kei hi. Upna huih in hong nungtasak a, lauhna huihsia sungah a nungta thei ding ka hi kei hi,” na ci hi. John Hopkins University a sem doctor khat in, “Lungkham mite bang hangin a lungkham lote sangin si baihzaw hiam cih ka theih loh hangin a taktak in cileng lungkhamte si baihzaw hamtang hi. Thu khat ka theih om: i pumpi pen si leh sa lauhna tawh a nungta ding hiloin upna tawh a nungta dingin hong kibawl ahihlam ka phawk hi,” ci hi. Na huih dik ding pen upna huih hi a, lauhna huih hilo hi. Khristian khat na hih leh lauhna gamah a teng ding na hi kei a, upna gamah mun leh mual kip na nei khin zo hi.\nLAUHNA HONG KIPATNA\nLauhna tawh kisai i gen ciangin mun thum panin hong kipan hi: (i) Pualam panin hong pai lauhna (external fear); (ii) Sunglam pan hong pai lauhna (internal fear); (iii) Phawk lua lo lauhna (subconscious fear). Hih bang thumte panin lauhna hong pai hi, ci-in kiciamteh hi. Lai Siangtho sung i et ciangin lauhna in:\n1. Lauhna in na nuntakna hong depgawp ding hi (Luke 8:14). Na nuntakna lungnuamtakin a nungta dingin Topa’n hong tankhin zo hi. Ahi zongin ama thu tawh khangto in gahsuah sangin lunghihmawhna, hauh ding lunggulhna leh nopsaknate in hong depgawp in na khangto thei kei hi. Mawngpi sing nuai ah bangmah a po theih loh bangin lauhna singpi nuai ah bangmah khangto thei lo hi. Tuni in bang lauhna in nang hong depgawp hiam? Bang hangin upna khaici nang tungah hong kituh pen khangto thei lo hiam?\n2. Lauhna in tuipi sungah hong tumsak ding hi (Matt 14:30). Peter in cikmah hunin a hih ngei loh tui tung pai ding hong lunggulh hi. Gunkuang sungah lauhna hangin a toncip khinsa Topa tuipi tungah pai a muh ciangin kei zong hong paisak in cipah hi. Topa in hong pai in a cih ciangin tuipi sung siksuk ngam hi. Tua mah bangin zong paitakpi hi. Ahi zongin tuihual leh huihpi nungte hangin lauhna hong neih ciangin tumsuk a, Topa in, “upna neupa aw,” ci-in na kaito hi. Tuni in lauhna hangin mi tampi uplohna tuipi sungah tummang hi. Peter pen mi kisin nuam, a hangsan mahmah khat hi. Ahi zongin lauhna in tumsak hi. Nang, bang tui ah na tum hiam?\n3. Lauhna in hong zaw-sak ding hi (Matt 9:2). Mawhna hangin mibanglo, mipoi i cihte hong piang hi. Topa’n mihing a bawl lai-in siatna nei lo, mawhna nei loin na bawl hi. Hih lai a cidamlo mipa zong pumpi-zaw natna hangin lampai thei loin a lawmte’n a zawng uh hi. Pumpi khut leh khe i neih hangin zat theih kei leh nuntakna bukim lo suak ding hi. Tua bangin nang zong lauhna in hong zaw-sak ding hi. Bangmah sem thei loin hong koih ding hi. Na nuntakna na hoih khat nangawn a sem thei lo dingin lauhna in hong gakcip thei hi. Upna tawh kalsuan mite’n na thupi a sep khiat lai-un lauhna tawh kalsuan mite’n sepkhiat ding nangawn lau uh hi. Mi pawl khat a lawhcin ding uh lau om hi. Banghang hiam cih leh lawhcing le-uh tu mahmah a nuntakna uh khek kul ding ahih man hi.\n4. Lauhna in na talent neihsun mawk beisak ding hi (Matt 25:25). Talent hawmna thu i Topa’n a genna ah, amau siamna tawh kizui in talent kipia ci hi. Talent tam leh tawm thu hi masa lo in, tua a kipia talent bangcih kizang, kimetbawl cih hizaw hi. I Lai Siangtho i et ciangin tua talent khat neipa in a pu kiangah, “Nang ka hong kihta (lau) a, leisungah na sum ka seel hi,” ci hi. Lauhna hangin a neihsa nangawn zang khia, meetsak ngam loin na kemcip hi. A sumpi a muh kik hangin a pu in lungdampih loin gimna thuaksak dingin thupia hi. Hih talent pen “hun hoih,” “septheih nading siamna” zong hi thei hi. Tuate zang kei leng hong piapa tung panin thukhenna i thuak ding hi. Mi tampite’n lauhna hangin na hoih semkhia loin a nuntakna uh na beisak uh hi. ‘Semkhial kha leng’ cih kidopdopna hangin bangmah sem loin a nuntakna uh beisak uh hi. Bangmah sem loin na om sangin na tampi nasep manin sepkhialh neih phamawhlo zaw hi.\n5. Lauhna in innsung ah hong kibusak hi (Johan 20:19). Nungzuite zong a Topa uh Singlamteh tungah kikhai a muh zawh uh ciangin Judahte’n amau zong hong zongin khat khit khat thah ding lauhna hangin kibu uh hi. I Lai Siangtho in, “Jerusalem khua a Judah uliante a lauhna hangun inn a kikhaknelh uh hi,” ci hi. Kum thum sung a zuihpa uh hong sih ciangin lauhna in a lungsim uh dim hi. Topa in, “Nopna na ngah un,” a cih hangin amau tua nopna sangin “lauhna” tawh kidim uh hi. I lungsim a luah ding i piak na khat peuhpeuh hong luah tam luat ciangin a dang khat nangawn ta thei nawn lo hi. Tua mah bangin nungzuite zong lauhna in luah khin ahih manin thu dang bang mah ngaihsun thei lo uh hi. Tua bek hi loin inn kongkhak kikhaknelh uh hi. Tuni in ei zong lauhna hangin mite kiangah kihel ngam nawnlo, midang tawh zong kikhawl ngamlo in i om kha hiam? Lauhna hangin kong na khakcip kha hiam?\nLAUHNA TUNGAH GUALZAWHNA DINGIN\nPastor Tony Cooke in Lauhna tungah gualzawhna ding siksan nga a cihte khat khit khat en ni. Ama’n, “upna tawh kalsuan dingin hong kibawl hi; tua hangin lauhna tungah gualzawhna dingin hih nam ngate zui-in,” ci-in thuhilhna nei hi.\n1. Na launa pulak in: Lauhna neilo bangin om sangin tua lauhna hangin haksatna na thuak lam pulak leteh dam baihzaw hi. A nei lo bangin i kilimbawl ciangin tua lauhna paikhia tuanlo hi. Gulpi kual bangin a lungsim tawngah na kual hi. Lungsim takpi tawh hih haksatna nei na hih lam Pasian tungah na pulak ciangin tawldamna na ngah ding hi. Lauhna neih pen zumna ding hilo hi. Kumpi David in, “Kei ka lau ciangin nangmah ka hong muang hi,” ci hi (Late 56:3). David in lauh hun na nei a, tua bang hun a dingin a kidalna ding zong na geel khin zo hi. Na phawk mel loh hangin lauhna in na lungsim tawngah om ahih leh Topa tungah pulak inla, amah muang dingin khensatna nei in.\n2. Lauhna telsut in: I ngaihsutna tawh telsut ding cih pen a kisam mahmah khat hi. Lauhna ah zong a kisam khat hi. Pasian in zong telsut, gelkhawm dingin eite hong sam hi. “Tu-in hong pai unla, thu kikumkhawm dih ni,” ci-in a sia-a gamta mite hong sam hi (Isai 1:18). Na lungsim ngaihsutna uh kikhel unla “Pasian kipuahphasak un” ci hi (Rom 12:2). I lauh pawlkhat a om lopi, bangmah hi lopi zong hi thei hi. Tua hangin telsutna in hong theiciansak ding hi. Mi khat in cancer natna nei hi ning a cih manin ann nangawn ne zo loin zawmcip hi. Ahih hangin doctorate a ki-etsak leh bangmah neilo ahih lam hong thei hi; tua zawh ciangin annkam lim kikin, thadim kik hi. Telcian ding kisam mahmah hi. Pasian thu zangin i lauhnate telsut leng tua lauhnate in hong nusia ding hi.\n3. Pasian kammal tawh kithuam in: Pasian thu namsau bangin i zat ding Topa in hong pia zo hi (Eph 6:17). Ahi zongin tua namsau la kei in, zang kei leng ei a sum i hi ding hi. Pasian kammalte i lungsim sungah koih phitphet dingin a kisap hun ciangin zat ziahziah ding hi.\n• “Sihna lim guamsung nangawn ka nawk hangin siatna ka lau kei ding hi. Bang hang hiam cih leh na molhtum leh na ciangkhut in kei hong lungmuangsak hi,” (Late 23:4).\n• “Topa, ka khuavak leh hong honpa ahi hi. Kua kihta ding ka hi hiam? Topa, kei adingin mun muanhuai ahi hi. Bang lauhpih ding ka hiam,” (Late 27:1)\n• “Pasian i belh leh i thahatna hi a, haksat hunin a hong huh pahpah pa ahi hi. Tua ahih ciangin leitung kikhinin, mualte tuipi sung a kidenna zongin, a tuite ging zuazua-in phuan zuazua a, hih ginna hangin mual liante a ling zongin i lau kei ding hi,” (Late 46:1-3).\n• “Topa in kei hong ompih hi. Bang mah ka kihta kei ding hi. Mihingte in kei, bang hong cihzo ding ahi uh hiam?” (Late 118:6).\n• “Nang hong ompih ka hih manin lau kei in. Na Pasian ka hih manin lungkia kei in. Nang hong thakhauhsakin ka hong hu ding a, nang hong huhin ka hong honkhia ding hi,” (Isai 41:10).\n• “Bang hang hiam cih leh keimah Topa na Pasian in na khut taklam ka len hi. Lau kei in, nangmah kong huh ding hi, nang tungah a hong cipa keimah ka hi hi,” (Isai 41:13).\n• “Bang hang hiam cih leh Pasian in eite tungah meidawina lungsim hong guan lo a, thahat, ki-it, pumpi ki-ukzawhna lungsim hong guan hizaw hi,” (II Tim 1:7).\n• “Itna nei lehang launa om lo a, itna cingtaak nei peuh lehang launa beimangta hi. Bang hang hiam cih leh launa i cih pen gimthuak ding kihtakna hi a, gimthuak ding a laute pen itna cingtaak a nei lote ahi hi,” (I Joh 4:18).\n4. Lauhna nan-cih-takin nang in: Pasian kammal tawh launa nan ding zia i gen khin zo a, thu leh la, leh thungetna tawh launa thahat takin nan ding hi. Thungetna na neih ciangin a ging in nei inla, la zong a ging mah in sa in. Bang hang hiam cih leh Pasian kammal a gingkhiate vanglian in nasem thei a, lungsim tawldamsak hi. Tua ciang Lai Siangtho kammalte lungsim sungah tampi koih leteh tuate mahmah in a hunhunin nang tungah na hong sem ding hi. “Pasian kiang nai un. Amah in zong hong nai ding hi,” (James 4:8) a cih bangin amah naih peuh leng launa leh Pasian kigawm thei lo hi. Thungetna tawh launa nolh inla, Pasian kammal zangin tai in.\n5. Upna lamah nang hong phungvuh thei mite tawh kikhawl in: Upna, thungetna, lametna neite tawh kikhawl leng amau nuntakna in hong lamto ding hi. Ahi zongin upna, lawpna leh lametna nei lote tawh kikhawl leteh na nuntakna hong kiamsukpah ding hi. Launa tungah gualzote tangthu sim inla, nang zong amau kalsuan bangin gamta in. Sawltak Paul in zong launa leh lunghihmawhna tungah gualzawh nadingin upna sunga a tapa Titus hangin lungnopna na nei hi. “Macedonia gam ka tun khit uh ciang nangawnin tawldam cih om thei tuanlo a, a koimah peuhah kitotna leh lungkhamna om kawikawi ahih manin lungsim patauhna hi tawntung hi. Ahi zongin a lungkia mite a hanthawn Pasian in Titus hong tunna tawh kote hong thakhauhsak hi,” (II Kor 7:6-7).\nLauhna pen mihing bangin hong pai a mittawh a mu pawl zong om hi. Tua bang ciangin Pasian kammal tawh nang inla, na neih Jesu Khris min tawh nang kiang panin paikhia dingin thupia in. Lauhna sungah kibual loin Pasian thu sungah kibual inla, thungetna tawh na nuntakna daikai tawntung in. Gualzote bek hi loin gualzo pente hi dingin Pasian in a tapa Jesu Khris ah vangliatna hong piakhin zo hi. Topa ompihna nitang sungah om leteh lauhna zanmial nuai ah na teng kei ding hi.\nLeitung aw khuamial lungkham na’n dim a\nKhuavak in nitaanna zong omta\nLungkhamna khuamial sung na om khak leh\nNitang sung zong om thei ding hiteh\nNitang sung om dih in, Tawntung nitang sung om in\nNitang sungah nungta dih in,\nTawntung nuam nasa ding hi, Na lam hong tangsak ding hi,\nSanggam aw, nitang sungah om dih in.\nBy JM Paupu\nTheih huai Zo kammal pawl khat\nAdventist Physician Appointed Ambassador from Tanzania to Canada\nSee also Marriage and Family\nTags: Articles, JM Paupu\nPrev post Lungdambawl Thu ~Gelh- Dr Lian Muan Kim\nNext post Sabbath Vs Sunday: Dotna le Dawnna 1


url: =Myanmar – China gamgi dungah buaina hangin mi 160 in sihlawhkhin ~ ZD :: ZOMI DAILY\nMyanmar – China gamgi dungah buaina hangin mi 160 in sihlawhkhin ~ ZD\nposted on 1 March 2017 at 9:22 am Lomkholna: Myanmar, News, Sawltak\nMyanmar, Shan State sungah Kawlgalkap te leh Ethnic Groups thautawite buaina hangin, abeisa kha 3 sungin mi 160 in sihlawhkhin cih Tuesday ni in Senior Army Official khatin genkhia cih AFP pan kiza hi. Kawlgam sungah kilemna leh daihna omnai hetlo cihpen kilangh mahmah hi.\nAbeisa 2016 November kha akipan China leh Myanmar gamgidung ah Kawlgalkap te leh Ethnic Groups thautawi te kikapna piangden a, asi bekbek 160 banah cimawhin galtai zong mi 20,000 valbang phakhin hi.\nAung San Suu Kyi makaih Government in kum tampisung abuaiden gamgidungteng kilemna aomnading hanciam himahleh Northern Shan State leh Kachin State sungteng ah kilemna leh daihna taktak omnai hetlo hi.\nMyanmar Military inzong Ethnic Groups thautawite dopbawltuan hetlo in, galvanleng leh thaupi “Air Strikes & Heavy Artillery” nangawn tawh kapngekngek uhhi.\nHihthu atelcian mahmah Experts te genna ah 1980 kum khitzawh kikapna te lakah akhauhpai, anasia penpen hiding ci uhhi.\nKachin State sung bekbek ahzong 2011 kum khitzawh gamsung tualgal pianna hangin mi 100,000 val galtai in omkhin ci a, United Nations inzong Humanitarian Crisis lunghimawh mahmahta uhhi.\nMyanmar Government inzong Peace Talks anihveina ahanciam laitak hi a, tuni March 01 (Wednesday) ni inzong Naypyidaw ah Aung San Suu Kyi leh UNFC (United Nationalities Federal Council) te ki mukhawmding uh cih VOA pan kiza hi.\nMyanmar Peace Talks anihveina akithawithawi hangin, kilemna taktakpen omthei naihetlo kici hi. Aung San Suu Kyi in March khasung in Peace Process bangciciang hong tunpihdiam cih kilunglut mahmah leuleu hi. ZD Sawltak #zomidaily\nPrevious: Josef nuntakna panin… ~ T. Sawm Lian\nNext: Kim Jong Nam vai thukhenna zummai ah Security khauhsak mahmah ~ ZD\nNiangtui manzahding kiselna tawh kibuai in mi kaplum ~ Thang Khan Lian\nTedim Khuapi ah (06 Oct 2015)\nZOLUS Magazine Nambat 20 kngah tading\nMyanmar Actor minthang Dwe sihna taktak ahang ki phuangkhia ta


url: =Siampi Laibu 26 | Siantongluan\nSiampi Laibu 26\n"Note in nomau-a dingin a mai-ah na kun dingun milim bawlloin, a kiseek milim hita leh biakna song hita leh na dingsak kei ding uh a, na gamsung uhah suang milim na phut kei ding uh hi; bang hang hiam cih leh kei pen Topa na Pasian uh ka hi hi.\nNote in ka sabbath-te tangin keimah hong kibiakna mun na zahtak ding uh hi; kei pen Topa ka hi hi.\n"Note in ka thukham zui-in, ka thupiaknate mangin tuate na sep uh leh,\nkeimah in note tungah guahtui a hunin kong pia ding a, leitang in an hong piangsakin, lo-a kungte in amau gah gah ding uh hi.\nNa cil uh ante leenggah lawh hun dong kimang ding a, leenggah minte zong lopawi hun dong kimang ding hi. Note in na khamtakun an na ne ding uh a, lungnuam takin na gamsung uhah na teng ding uh hi.\n"Keimah in gam sungah nopsakna hong pia-in, note lungnuam takin na lum ding uh a, bangmah in note hong lausaklo ding hi. Keimah in gamsung panin ganhing gilote ka hawlkhia ding a, galkidona in na gam uh hong nawklo ding hi.\nNote in na galte uh na delh ding uh a, note mai-ah namsau in amaute puksak ding hi.\nNote nga in za khat zo-in, note za khat in tul sawm na zo ding uh hi. Note mai-ah namsau in na galte uh puksak ding hi.\nKeimah in note ka hong pi ngaihsut ding a, note hong pungsakin, tampi kong phasak ding a, note tawh ka thuciamna ka kipsak ding hi.\nNote in sauveipi a kikhol anluite ne-in, a thak koihna dingin a lui na hahsiang masa ding uh hi.\nKeimah in note lakah omna ka bawl ding a, keimah in note kong kih kei ding hi.\nKeimah, note lakah omin note Pasian ka hi ding a, note, keima mite na hi ding uh hi.\nNote pen amau sila na hihlohna dingun Egypt gam panin note a hong paikhiatpih Topa na Pasian uh ka hi hi. Keimah in note gimna hakkolte kuaitanin note a dingtangin kong paisak hi.\n"Ahih hangin note in ka thu ngailoin, hih thupiaknate khempeuh na hih kei uh a,\nka thukhamte nialin, ka biakna ngeina kipte kih a, ka thupiaknate khempeuh semloin, ka thuciamna na palsat uh leh,\nkeimah in note tungah hih bangin kong hih ding hi: Note tungah hong tung dingin keimah in thakhatthu-a dipkuatna, zawngkhalna, leh mite siasakin nuntakna a kiamsak ding cisa natna kong tungsak ding hi. Note lopawi zong a mawkna hi ding hi; bang hang hiam cih leh na galte un tuate ne ding hi.\nKeimah in note kong maisiat ding a, na galte uh mai-ah lelhna na thuak ding uh hi. Note hong mudah mite in note hong uk ding a, kuamah in note hong delhlo napi-in na tai ding uh hi.\n"Tua bang hinapi-in note in ka thu nong ngaih kei veve uh leh, keimah in na khialhna hangun a zah sagih vei-in note kong thuhilhkik ding a,\nkeimah in na kiphatsakpih uh note vangliatna susia-in, van panin guah hong zusak loin, na leitang uh sik ka bangsak ding hi.\nNa leitang un an piangsak loin, na gamsung uha kungte in amau gah gahlo ding ahih manin note thatang a mawkna-in a bei hi ding hi.\n"Tua ciangin kei hong demin, keima thu na ngaih kei lai uh leh, keimah in note khialhna a zah sagih vei-in note tungah gimna kong tungsak ding hi.\nKeimah in note lakah gamsate hong khahin, amaute in na tate uh hong neksak ding uh a, na ganhingte uh susia-in, note mi tawmno khat hong suah ding a, note lampite zong gamkhing hong suak ding hi.\n"Hih banga hihna tawh note hong kihei tuanloin, kei na hong demlai uh leh,\nkei zong note hong gawtin, keimahmah in na khialhnate uh hangin a zah sagih vei-in kong sat ding hi.\nKeimah in, thuciamna omsa bangin phulakna na a sem ding namsau khat note tungah kong tungsak ding hi. Na khuapi sung uhah note na kikaihkhop uh leh zong keimah in note lakah natna kong tungsak ding a, na galte uh khutsungah note hong kipia ding hi.\nKeimah in note nuntakna an ka suksiat ciangin, an kicinglo ahih manin nupi sawm in meibung khat sungah na anlum uh emkhawm ding a, na anlum uh a tawitehin hong piakhia kik ding hi. Note in na ne ding uh a, na khamzo kei ding uh hi.\n"Tua bang hinapi-in note in keima thu ngailoin, kei na hong demlai uh leh,\nnote ka hong heh ngawh bawl ding a, note khialhna hangin a zah sagih vei-in kong thuhilh ding hi.\nNote na gil uh kial lua ding ahih manin na tapate uh leh na tanute uh sa na ne ding uh hi.\nKeimah in mual dawna na biaknate uh susia-in, na paknamtui biakna taute uh phukin, note milim siluang hawmte tungah na luanghawmte uh ka pai ding a, keimah in note kong kih ding hi.\nKeimah in na khuapite uh siasakin, na biakna munte uh gamkhing ka suaksak ding a, nomau hong biakna a gim namtuite ka diik kei ding hi.\nKeimah in leitang ka siasak ding a, tua tungah a teng na galte un lamdangsa ding uh hi.\nKeimah in minam dangte lakah note kong thehthang ding a, keimah in namsau a paai panin dokin note kong delh ding hi. Na leitang uh gamkhing suak ding a, na khuapite uh a sia hi ding hi.\nTua ciangin na galte uh leitangah na om tanvei uh, gamkhingin a om sungteng, leitang in tawlngak hun a ngah hi ding hi. Leitang tawlnga-in, a sabbath-te a tang hi ding hi.\nAma tungah na ten laitakun na ngahsak loh uh tawlngakna ahi a sabbath-te, gamkhingin a om sungteng a tawlnga hi ding hi.\n"Note sung panin galte leitangah a omlai mite tungah lungsim gimna ka tungsak ding hi. Nahthel ging in amaute taisak ding a, namsau mai-ah mi khat a tai bangin amaute tai ding uh a, kuamah in a delh lohpi-in amaute puk ding uh hi.\nKuamah in delhlo napi-in namsau mai pan a taikhia bangin khatlekhat na kiphupai ding uh a, na galte uh nanzawhna ding vangliatna na nei kei ding uh hi.\nMinam dangte lakah note na sia ding uh a, na galte uh leitang in note hong valhtum ding hi.\nNote sung panin galte leitangah a omlaite amau mawhna hangin kiam ding uh a, amau pute pate a mawhna uh hangin a kiam bangun amau zong a kiam ding uh hi.\n"Ahih hangin kei tungah khemna tawh hong gamtatnasa uh leh kei hong demna uh hangin amaute gawt bawlin, amau galte leitangah amaute ka paipihna hangin, amau mawhna leh a pu a pate uh mawhna pulakin a lungsim uh niamkhiatin, amaute in a mawhna a kipuahphat uh leh,\nkeimah in Jakob tawh ka thuciamna, Isaac tawh ka thuciamna, leh Abraham tawh ka thuciamna ka phawk ding a, leitang zong ka phawk ding hi.\nAhih hangin amaute in leitang nusia-in, amaute omloin gamkhingin a om sungteng leitang in a sabbath-te na ngah ding hi. Amaute in ka biakna ngeina kipte nialin, ka thukhamte mudah uh ahih manin, a mawhna uh a kipuahphat ding uh kisam hi.\nBangbang ahi zongin, a galte uh gam sungah amaute a om sungteng uh keimah in amaute nilkhia loin, amaute a susia maimang zah ding leh amaute tawh ka thuciamna a pelhzah dingin amaute ka mudah kei ding hi; bang hang hiam cih leh kei pen Topa amau Pasian ka hi hi.\nAhih hangin keimah in amaute ka ngaihsutna-in amau Pasian ka hih theihna dingin, minam dangte muhna-ah Egypt gam panin ka paikhiatpih amau pulepate tawh ka thuciamna ka phawk ding hi; kei pen Topa ka hi hi," a ci hi.\nHihte pen Moses tung tawnin Sinai Mual tungah Topa in amah leh Israel mite kikalah a bawl thukhamte leh biakna ngeina kipte leh thute ahi hi.


url: =US Thanksgiving koipan kipan ~ Pau Do Lian :: ZOMI DAILY\nposted on 18 November 2014 at 3:00 pm Lomkholna: Article, Paudolian, Thanksgiving\nLungdam kohna (Thanksgiving) Koipan Hongpiang, Kuaten’ Muak? Tuma Kum 390 Laipek Panin (Lungdamkohna) Thanksgiving ci in Plymouth Khuaneu a Om Pilgrims ten’ Boston, Massachusetts ah na muak tau hi.\nKuate Pilgrims ki ci?\nEngland Gam a Om Protestant Christian te tualai in Puritan Kici Te Hi. Banghang Hiam Cih leh Church of England (England Pawlpi) Tawh a Upna Uh Kibang Lo a Hihman Hi. Hih Protestant Christian Te Church Of England Ten’ Na Bawlsia Gawp Uh a Hih Man in, a Sawtna Ciang in Pawlkhat Omsuak Mah Leh, Pawlkhat Separatists A Kici Tamlo Te England, 1607 leh 1608 Kiim in, Nusia In Holland ah Taipak Uhi.\nHih Mah Leh, 1620 Ciang In Holland a a Pem Mihing 102(Separatist leh colonist pawlkhat) Te a Mau Upna Tawh Kizui Suakta Tak a Zun’ Theihna Ding Leitung Thak (New World) Lamzuat Sawm Leuleu Uhi. Tua Mihing 102 Teng Mayflower Tembaw Pitawh New World Lam Hongzuan Ta Uhi.\nWilliam Bradford a Kici Pa in Ukpi Sem Masa a, Hihpa Mah in Hebrews 11:13 Na Bulphuh In “Hih Leitung ah Khualmi Peemta Hi Lel Hang They were strangers and Pilgrims on the earth” Cih Siksan In Min na Vawh Uhi.\nHih Mayflower Tembaw Tuitung Khualzinna Pen Pasian Vangliatna a Langhsak Ding in leh a Mah Ih Upna a Zaisak Ding in N. Virginia ah November 9, 1620 in Hongkhawl a, Tuapan in Provincetown Harbor, Massachusetts ah November 11, 1620 In Hongtung Uhi.\nHih Pilgrims Ten’ a Ngimna Vuah N. Virginia ah Peemding Cih Himah Leh, N. Virginia Atun Khit Uhciang in, Khensat Kik Vua, New England (Massachusetts leh a dang state 5 te) Lam ah Busa Zawni ci Uhi.\nLungdam Koh Na Kipan\nA Kum Masa Ciang In Akhaai Cipawi Te Uh Pung a Plymouth, (Massachusetts) ah An La Thei Uhi. 1621 Kum In Thanksgiving Mihing 90 Ten’ ni 3 Sung Na Bawl Uhi. A jeffreypaudolianKhawhsa Uh Ante Zong Kaikhawm Khin, Phalbi (Winter) Hongtungding A Hih Man in a Inn Vuah Hoihtak In Ansal Te Koihphitphet In Phalbi Khuadam Ih Do Ding Hi, William Bradford na Hanthawn Hi. Gamlak a Om Sai Ak (wild turkey) Tam a Hihman In, Store Saite Ah Kizuak Zihziah a Tuate Tawh Lungdam Kohna Na Nei uh.\nLungdamkoh Na (Thanksgiving) Cih Kammal Pen Plymouth ah Apem Masa Ukpi William Bradford in Official Takin 1623 Kum Natang Ko Khia Hi. Tuabang In A Mau Upna Leh Thuakna Te Pasian in Mangngilh Lo Bektham Lo Thupha Pia Ahih Na Testify Zo Uh ahih man in, Continent Congress te 1777 Akipat Thanksgiving Day Na Ciapteh Sak Uha, US Kum in 1789 in President George Washington in Na Tangko Khia A, A Vanglian Pasian Tungah Ih Lungdam Kohding Eimau Tavuan (mawhpuak) Hi Ci In official Tak In Tangko Khia Ta Hi.A Sim Mimal Khatciat Leitung ah ih Omsung Pasian Tungah Lungdam A Koden Ding In Topa Honggual Zawhpi Tahen. PauDoLian, Boston, Massachusetts\nPrevious: Happy Thanksgiving Day ~ Piangno\nNext: In God We Live ~ JK Kam


url: =ZIRC's Likes - Zomi Community Network - Your Network\nBack to ZIRC's Page\nUSCIS leh UN Card a min kibanglote bang cih… UN ka ngah lai in lawmte' khat i huhna tawh ka ngah a, ka min ki banglo hi. Zomi makai khat ka gen leh na ngahnate kiang ah gen kik in hong ci. Tulaitak USCIS ah vai tampi hong om nawn in, lawmte kha… Discussion USCIS leh UN Card a min kibanglote bang cih… 1 Like\nThird World leh Third Country killamdanna World leh Country aki bang a sakha laite a ding in gencianna World First World- Americas, UK etc. dan, a khangto sa gamte Second World-Gam khangto laitak Third World- Gam zawng zawdeuhnate Country… Discussion Third World leh Third Country killamdanna 1 Like\nMalaysia 6P tawh kisai galtaite ' theih ding… Malaysia 6P tawh kisai galtaite ' theih ding thu pawl khat: UNHCR i makaihna tawh aki bawl ding kumpilam ah khutmal mekna pen "6P" kici nawnlo ding, kici nawnlo hi. "6P" pen P vive aki gawm (6) hi… Discussion Malaysia 6P tawh kisai galtaite ' theih ding… 2 Likes Special Needs Education" Training for Refugee\nIt was a day of fun and learning for 22 refugee teachers who participated in a Special Needs…\nBlog Special Needs Education" Training for Refugee 1 Like\nZomi International Refugee Council Group Zomi International Refugee Council 8 Likes\nRefugee Children Star in Talent Competition (\nThe talent of refugee children shone today in a Talent Competition organised in conjunction with Universal…\nBlog Refugee Children Star in Talent Competition ( 2 Likes Refugee Children to Star in Talent Competiti… event Refugee Children to Star in Talent Competiti… 1 Like JRS kicks off refugee education project with… JRS kicks off refugee education project with Erasmus Mundus This is a tremendous opportunity for our refugee friends who often experience doors closed on them. JRS is committed to this project, suppo… Discussion JRS kicks off refugee education project with… 1 Like Forced Labor and Human Trafficking Experienc… Dear Friends, Health Equity Initiatives has kicked off its public awareness campaign on Forced Labor and Human Trafficking Experienced by Refugees and Asylum Seekers in Malaysia. This campaign will r… Discussion Forced Labor and Human Trafficking Experienc… 1 Like\nMalaysia & Myanmar Refugee kikhek ding vai ge\nMalaysia kumpi leh Australia gam nih sung gamdang galtai 800 leh 4000 kikhek ding siangtak in hong suah kik ma thupiang ahi, Malaysia leh Myanmar thongkiate kikhek ding vai hang in mipi…\nBlog Malaysia & Myanmar Refugee kikhek ding vai ge 3 Likes Zomi icih ciang in\nZomi nam sung ah a bang teng kigawm khawm a hiam icih ciang in:-\n1. A ut teng ki gawm khawm (Zomi hi ingh aici nuamlo te pen cih teitei ding hiloh hi cih…\nBlog Zomi icih ciang in 2 Likes Bangcih leeng Zomi net khangto semsem ding??? I pilna/siamna in hong cin keizong in Zomi.net ah moderator khat in hongkoih na hihman un kisuangpipi mah in lungdam hong komasa ing. ============================================= Lungdamkoh na bang… Discussion Bangcih leeng Zomi net khangto semsem ding??? 2 Likes Refugee Interview video Refugee Interview 1 Like\n"I'm a Star"- Malaysia Refugee Children Talen\nBlog "I'm a Star"- Malaysia Refugee Children Talen 3 Likes Much to be Done for the Refugees In a program aired on April 15, Aung San Suu Kyi discusses the appointment by the United States of a Special Envoy for Burma, explains why she will not leave Burma to travel abroad, and shares her… Blog Much to be Done for the Refugees 2 Likes\nBANGLADESH: New ID card policy could hit Rohi\nNew ID card will make it even harder…\nBlog BANGLADESH: New ID card policy could hit Rohi 1 Like Zogam Credit Card photo Zogam Credit Card 4 Likes


url: =Germany- Yangon Vanleng lengsak ta ding - TUNGZANG NEWS\nGermany- Yangon Vanleng lengsak ta ding\nGermany gam Condor Airline te in hong tung ding November 2012 sung akipan Germany gam Frankfurt khuapi leh Kawlgam Yangon khuapi kikal nipi khat Tuesday ni simin Vanleng Boeing- 767 namte (Direct) leng sak ding cih kiza hi. Tua Airline pen Frankfurt-Yangon-Phuket- Frankfurt hih mun tengah lengsak ding cih thu International Travel Bourse (ITB ) te' n pulak uh a, Germany gam Berlin khuapi ah nung diak akibawl Leitungbup khualzin mite' kipawlna pawipi sim Asst.General Manager Daw May Myat Mon Win in E-mail pan gensawn kik hi.\nTua Condor Airline pen 2012 kum kipat lam akipan Kawlgam ciang aleng ding in,Khualzinna lam Company minthang khat ahi (EPC)te tawh kician tak thukimna om khinsa ahihna thute zong gen uh hi. Tua banah nisuahna lam gam khat ahi Qatar Airways te zongin hong tung ding May kha sung akipan, kha 6 sung gamthak mun 5 ah behlap uh a, tua sungah Kawlgam zong hong kihel cih thu ITB' pawipi sungah Qatar Airways ah thunei khatin gen hi.\nQatar Airways te'n mai May kha akipan abehlap uh gam 5 te sung ah,Iraq,Tanzania,Siberia,te zong kihel cih Gulf Time Newspaper ah suaksak uh hi. A beisa 2008 ma lam sung teng Qatar Airways te'n Kawlgam ah lengsak ngei uh a, 2008 kum akipan khawlsak kik uh ahi hi. Kawlgam alen hun lai un Europe gam pan Kawlgam hong zin nuam mite ading in lemtaang mahmah a, akhawl akipan Europe lam pan khualzin mite in maibinlawh mahmah uh ci hi.\nHih bangin Kawlgam ah vanleng tawh khualzinna lam (International Airways)athak hong kibelapna hangin,Yangon Vanleng tual (Yangon International Airport) ah nasemte ading buai tuam mahmah ding uh ci hi. Tua banah abeisa hun in, thakhat thu in vanleng thum a tukkhop ciang nangawn in zong (Airport) sung ah mi tam mahmah bek tham loin, nasem te buai mahmah ding uh ci in,Yangon Airways ah thunei khat in gen hi.\nTua hi in, hih bang a leitung gam tuamtuam pa'n Vanleng Line hong kibehlapna hangin, Kawlgam khualzinte' kipawlna Department te' ading sumlut hoih mahmah dinga, Kawlgam zintun Inn (Hotel,Motel,Inn) te le Motor kawmna te akipan Kamlet nasem (Tourist Guide) te ciang dongin nasep neihlawh ding cih kilamen hi. Leitung mun tuamtuam pan Kawlgam hong leng ding Airlines thak hong tam semsem le khualzin mite khawlzia/ om zia dingte akipan bangci vaihawmsak ding cih thu Kawlgam khualzin nalam asem Company khat ahi (Tour De Myanmar) pan Managing Director Ma Dar Lee in gen hi.\nA beisa hun khat lai akipan tulaitak ciang dong Kawlgam ah leitung gam 9 pan Vanleng Airlines 9 leng denin, abeisa 2011 kum in Yangon Vanleng tualpi (Yangon International Airport) pan gamdang mi khualzin vekpi 438,000 lut in,tuate' sung pan Germany gam mi 13,245 kihel uh a, kumkhat sung Kawlgam ah alut gamdang mi lakah a tampen pawl dingin kiciamteh hi.


url: =70-1h kiss~A-level in Waiotapu\nHi Guys...?? I suggest a good time together either one hour or one night. I'm 5'7, with busty 36DD (...) Waiotapu


url: =Minam pen nun tak pih ding hi a, code number tawh kumpi ciam teh ding\nMinam pen nun tak pih ding hi a, code number tawh kumpi ciam teh ding thupi masa lo zaw hi\nCensus vai ah ngaih sut na tawm tawm om in, e at sawm dan zong a tawm tawm a hi hi. En bang code zang ding ci pen ei mah ai sut na tek hi ding a, a hi zong in ken ngaih sun ding ki lawm ka sak pawl khat hong khiat kia nuam in.\nCode Number a thupi masa hi lo\nPawl khat te in code pen thupi sa lua mah mah in, a ki pia sa code zang kei leng mi nam a mang thang ding zah phial in ngaih sun in, a lang khat ah 914 Zomi ki ci kei leng Zomi a bei ding in a ngaih sun zong pawl khat zong om hi. Minam cih pen e num tak pih ding hi a, code number taw kumpi hong ciam teh ding a thupi masa hi lo hi. Zomi cih kumpi tu dong hong ciam nai kei ta se mah leh tu dong Zomi ci mang thang tuam lo a, nang leh kei e nun tak lai teng Zomi bei ngei lo ding hi.\nCode e deih leh bel e beh min e khua min te tawh zong Code ki la thei ding hi. Guite in zong beh min tawh code nei khin a, Tedim in zong khua min tawh Code nei khin ei. E deih leh kumpi cil lo tak in e deih zah zah hong pia lel ding hi. Naulak leh Gualnam bang mitam mawh lo te uh a hih teh Code khat bang la le uh ngah zo thei ding hi. Tuithang, Laitui code zong ki ngah thei ding. Code thupi lo lua a ci nuam hing.\nTua a hih leh 914 Zomi zong bang ding a hia?\nZomi ten code neih ding a thupi masa hi lo a, a hi zong in Zomi min tawh sep nop leh Zomi min nuai ah sep zawh ding sep theih ding zogam a teng mipi leh minam khang to na ding maban om a hi mah in, 914 Zomi ki cih ding a thupi hi. Chin min nuai a e ngah lo, e ngah zawh loh ham phat na tampi mipi a ding musak e hih man in 914 Zomi ki ci ding a ki vei mah mah a hi hi. Tu leh tu a e ngah ding ham phah na gen bak leng\n1. Zomi vai bek lian hong van ding Chin State level mangtal (minister) khat Chin State ah ngah ding 2. Zomi vai bek lian hong van ding Sagaing Region level mangtal (minister) khat Sagaing Region ah ngah ding.\nMailam dam dam a hanciam to to theih ding ham phah na pawl khat 1. MRTV ah Zomi Radio leh TV 2. Zomi Self-Administered Autonomous Zone/ Zomi State Tua hi leh Zomi min tawh Nyipidaw ah direct a ki zom thei ding Zomi/Zogam puah na ding Fund a tawm a ngah ding Gullu mual vai Zomi te in vai hawm ding\nCode leh kumpi ciam teh na pen minam mangthang loh na ding a thupi masa hi lo in, tua code tawh sep nop e neih leh bek a thupi a hi hi.\nChin te tawh e gim(lungtup) na ki bang lo\nA sawt lo in Chin state in University bang hong ngah leh Hakha mah a ki koih kha ding a, Zomi ci tawh e ding zawh kei leh Zomi te Kawlpi ah University khah kha lo ding a Hakha a khah hong kul kha thei ding hi. Tua pen Chin te a ding met na hi na pi, Zomi te a ding sup na suak mawk hi.\nChin ten puah nop Gangaw->Hakha->Lunglei lampi, Zomi te puah nop Kalay-Tedim-Rih-Champai.\nGim(Lungtup) ki bang lo te pen kipawl na khat sung a e om sang, a tawm tek in om in ei mai lam ciat kal suan leng, ma ki zang zaw. Sometimes, Divorce is better than bad marriage.\n"Chin and Zomi will never come together under one roof anymore" CNF, 2013 (Sanggai Express News). Hi pen kei gen hi lo a, Chin (CNF) ten a policy uh Manipur a om new agent khat a gen uh a hi hi.\nChin nuai ah hamphat na te hawm diam diam leng kei bang "Chin" ci ding zong haksa sa lua lo lel hing ei. Genten na in ah ko Laimi te in 2 District, 1 Capital leh 1 Radio len MRTV nei khin ka hih uh ciang no Zomi te a ding a lang - 1 District + Capital OR 1 District + 1 Radio len MRTV no la un hong ci bang hi leh bel "Chin" ki cih lel ding hi a ci mi tawm lo ding hi. A hi zong a mau tua hong ci ngei lo ding a, Zomi nusia un la, Chin hong suak un. Nautang ding in hong deih a, a hi hang Zomi leh Zo ngei na hong it pih lo ding uh hi.\n4 tawh ki pan Code dang dang te pen Chin nuai hi a, 4 tawh ki pan bang code bang code e zang zong in Chin mah hi ve ve hi.\nA hai vai mah mah thu khat\nPawl khat in a maw code mah zat sawn in, tua ciang bek tawh lung kim lo in, minam dang ten zong 914 Zomi ki ci kei hen la, a mau code tek mah zang leh ut pong. Hi pen hai vai leh lungsim siat na ki lang sa ing. Hi bang mi te lai at pen, Zomi te a ding deih sak na om het lo a Zomi te a ding a hoih hong at het lo ding hi ci pen Zomi ten tel sa in nei hi.\n1. Kumpi hong piak sa code e zat ma ing, tua code tawh bang sep sawm hi hiam ci ngaih sun ma sa ni. Bang a zat sawm e hiam cih ngaih sun ma sa ni. A ki sam takpi hiam?\n2. Sya Tawng Kim la, ZBC la te mah sa a, e pawl pi sung ah Zolai/Tedim laisiangtho, Zomi group(Zonet), Zomi Nam group mah a zang zang te e hih leh code a tawm tawm ki sam lo hang a, Chin nuai pan suah tak na code 914 Zomi mah a hoih pen hi ding in um ing.\n3. ZCD, GZA, ZYA leh makai khat peuh sang zawh lo man leh sungta pu-tu meltheih ki zop na khat peuh aana man peuh tawh minam vai khen tat zaw lo in thuman (fact) kan tel in ei a ding hoih pen in teh ki sik ding om kei e cih dong mah ngaih sun ma sa leng. Thuman lo zuau thu leh lau na tawh thu khen sat kei ni.\nE minam a ding hoih e sak pen tek khen sat ni in. Khat leh khat e khen sat na tek ki zah tak in ki telsiam ni.


url: =Lakai Men White s Canvas Lakai Porter Skateboarding Shoe White Canvas 34595b9 - botoxfacts.website\nLakai Men White s Canvas Lakai Porter Skateboarding Shoe White Canvas 34595b9\n☰ Lakai Men White s Canvas Lakai Porter Skateboarding Shoe White Canvas 34595b9\nLakai Men White s Canvas Lakai Porter Skateboarding Shoe White Canvas 34595b9 - botoxfacts.website Updates & My NaNoWriMo 2016\nLakai Men White s Canvas Lakai Porter Skateboarding Shoe White Canvas 34595b9 - botoxfacts.website Who Said Being Creative was Easy?\nEmerica Men s Westgate Cc Skateboarding Shoe Navy White Etnies Men s Highlite Lace Up Black DC Women s Chelsea SE Skate Shoe Turquoise , New Balance Men s Am424 Blue Vans Unisex Authentic Knotted (Canvas) Skate Shoe Marshmallow Supra Women s Scissor 18 Shoes Black/Copper-white DVS Men s Comanche Skate Shoe Black Charcoal Leather Nubuck , Globe Men s Mahalo Skate Shoe Black/Tobacco adidas Originals Adi-Ease Fashion Sneaker Scarlet/Black/White , Supra Flow Run Evo Skate Shoe Goldenrod/White , VANS Unisex Authentic Black Canvas VN000EE3BLK Skate Shoe True White NIKE Men s SB Check Solarsoft Canvas Skateboarding Shoe Black/Anthracite DC Men s Heathrow Casual Skate Shoe White/White , Etnies Womens Scout Sneaker Slate , Globe Men s Tribe Skate Shoe Black Canvas/Gum VANS MENS SK8 HI REISSUE LEATHER SHOES Black Gum , Vans - Womens Authentic Shoes (Bananas) Cashmere Blue/True White , Etnies Women s Jameson Vulc Skate Shoe Olive DC Men s Pure Skate Shoe Battleship/Armor/True Red Supra Method Skate Shoe Black-black Supra Scissor Skate Shoe Black-white-black Quiksilver Men s Verant Sneaker Blue/Brown/Blue , NIKE Kids Mogan Mid 2 Jr Skateboarding Shoes Wolf Grey/Midnight Navy White , Vans Unisex Old Skool Classic Skate Shoes (Embossed Stingray) Black , Converse Men s Chuck Taylor All Star Seasonal Ox FROZEN LILAC Supra Women s / Men s Noiz Sneaker Gray , Supra Vaider Cold Weather Skate Shoe Olive/Black , DC Men s Pure SE Skate Shoe Wheat/Dark Chocolate , Vans Unisex Sk8-Hi Reissue (Vintage) Skate Shoe Black/Olive\nLakai Men White s Canvas Lakai Porter Skateboarding Shoe White Canvas 34595b9 - botoxfacts.website NaNoWriMo 2015\nAmerican Athletic Shoe Men s Froggs Water Shoe Lime Green , CrossKix Unisex 2.0 Athletic Water Shoes Red Dawn QLEYO Water Shoes Quick Dry Shoes for Men and Women Barefoot Skin Shoes Beach Water Shoes for Swim Yoga surf Style13 Wolverine 1000 Mile Men s Evans Boots Dark Brown Leather , Dance Class Women s TS201 T-Strap Jazz Shoe 采集完成 , Roymall Women s Satin Latin Dance Shoes Ballroom Salsa Tango Performance Shoes,Model AF403 Capezio Men s 2020 Romeo Ballet Shoe Black Roymall Men and Women s Boost Dance Sneaker/Modern Jazz Dance Ballroom Performance Dance-Sneakers Sports Shoes,Model JS , So Danca CH50 1.5 Heel Character Shoe DailyShoes Women s Mid Calf Knee High Hunter Rain Round Toe Rainboots Red Propet Women s Madison Tall Zip Boot Black FRYE Women s Melissa Pull on Fashion Boot Smoke Odetina Women s Sexy Lace-up Zipper Buckle Strap Chunky High Heel Platform Mid Calf Punk Boots with Rivet Stud Beige&c-3 Dingo Women s Nelly Western Boot Brown , FRYE Women s Shirley OTK Suede Slouch Boot Black Easy Street Women s Miller Mule Black Journee Collection Womens Open Toe Tie Back Platform Clogs Grey , Nadition Men Women Unisex Summer Breathable Mesh Sandals,Slippers,Beach Footwear,Water Shoes,Classic Casual Shoes Mint Green Aisun Women s Unique Strappy Inside Zip Up Lace Up Round Toe Flat Over The Knee High Boots With Zipper Black Nike Womens Free Transform Flyknit White/Black-laser Orange-total Orange , Sam Edelman Women s Penny 2 Wide-Shaft Riding Boot Grey Frost NIKE Men s Zoom Stefan Janoski Skate Shoe Jungle/White , OLIVIA K Women s D orsay Pointed Toe Fashion Ballet Flat Tan Suede , Minnetonka Casual Shoes Womens Anna Ballerina Leather Chocolate 258 Leopard ASICS Tiger Womens Gel-Lyte V Aluminum/Aluminum , PUMA Select Men s Stampd Blaze of Glory Sneakers Forest Night , Ryka Womens Divya Black/Silver/Blue DC Men s Kalis Lite Skate Shoe White/Red U-lite Womens Perforated Lace-up Wingtip Leather Pump Oxfords Vintage Oxford Shoes Brogues Caramel Zoo York Men s Stanton Sneaker Miami Ice/Grey Lakai Men White s Canvas Lakai Porter Skateboarding Shoe White Canvas 34595b9 - botoxfacts.website Catching Up on the Creative\nLakai Men White s Canvas Lakai Porter Skateboarding Shoe White Canvas 34595b9 - botoxfacts.website NaNoWriMo: Good Idea, Bad Idea\nLakai Men White s Canvas Lakai Porter Skateboarding Shoe White Canvas 34595b9 - botoxfacts.website My First NaNoWriMo With My NaNoNites!!\nLakai Men White s Canvas Lakai Porter Skateboarding Shoe White Canvas 34595b9 - botoxfacts.website Lakai Men White s Canvas Lakai Porter Skateboarding Shoe White Canvas 34595b9 #NaNoWriMo Day One: Complete\nLakai Men White s Canvas Lakai Porter Skateboarding Shoe White Canvas 34595b9 - botoxfacts.website 0\nLakai Men White s Canvas Lakai Porter Skateboarding Shoe White Canvas 34595b9 - botoxfacts.website NaNoWriMo 2014\nLakai Men White s Canvas Lakai Porter Skateboarding Shoe White Canvas 34595b9 - botoxfacts.website New Story Idea?


url: =Habakkuk 1 | Siantongluan.net\nHabakkuk 1 |\nHih pen kamsang Habakkuk tungah Topa in maangmuhna sungah a gen thu ahi hi.\nTopa aw, bang tanvei huhna hong ngen ding a, hong zaloin om niloh ding na hi hiam? Gimna thuak ung, ci-in bang tanvei hong kiko ding a, hong honloin om niloh ding na hi hiam?\nBang hangin hih bang siatnate leh lungkhamnate hong musak na hi hiam? Kisuksiatna leh kisukgawpna in hong umcih a, kitotna leh kiselna, mun citengah om hi.\nThukham in thu neizo loin a mawkna suak a, thu a manin kisem ngeilo hi. Thutang thute kilehhei-in, migilote in thuman mite zo zawsop hi.\nTua ciangin Topa in a mite kiangah thu gen a, "No, a thumanlo ka minamte aw, na kiim uha a om minam dangte en dih un; lamdang na sa mahmah ding uh hi. Note kiangah thu hong kigen ciangin na up zawh hetloh ding uh thu lamdang khat tu-in a bawl ding ka hi hi.\nA omkhong theilo, a kihtakhuai Khaldea mite, a vang ka liansak ding a, leitung khempeuhah amaute pai-in gam khempeuh a zo mangkhin ding uh hi.\nAmaute lauhuai-in, kihtakhuai mahmah uh a, a gen khempeuh uh nial theih hilo hi.\n"A sakolte uh kamkei sangin tai hatzaw a, keivom gilkial sangin kihtakhuai zaw hi. Gamlapi pek panin a sakol tung tuangte hong kipan uh a, a sakolte un lei-ah a khe phut uh hi. Muvanlai in sa a bawh bangin a galte a leenlak uh hi.\n"A susiagawp dingin hong kuankhia uh a, a sukkhak ding uh mi khempeuh lau mahmah uh hi. A galmatte uh tam mahmah a, sehnel zahin kisim zolo hi.\nKumpite, simmawhbawl uh a, uliante nuihsan lel uh hi. Kulh muanhuaite zong nuihsan lel uh a, a kulhpua-ah lei sungvumin tua tung tawnin khuapi a la uh hi.\nTua ciangin huihnung bangin paisuak uh a, amau hatna bek a suang uh hi," a ci hi.\nTopa aw, a cil peka kipan a tawntungin Pasian na hi a, nang pen a tawntungin keima Pasian, a Siangtho Pa na hi hi. Topa aw, kote gim a hong pia dingin amaute na seh hi bek hi. Ka belh Suangpi aw, kote nong thuhilhna ding bekin amaute tungah vang a pia bek na hi hi.\nAhi zongin hih a gilo a zuautat mite bangci thuakzawh na hi hiam? Hih bang siatna a mu dingin na mit siangtho lua a, a gamtatsia mite na thuakzo kei hi. Tua ahih manin amaute sangin a dikzaw mite a suksiatna-ah bang hangin daicip na hi hiam?\nBang hangin tuipi ngasa bang lelin mihingte bawl a, a uk ding a omlo ganhing note bangin omsak na hi hiam?\nAmaute in ngasa mat bangin sikkawi tawh mite man uh a, a ngen uh tawh khuhin manin a ngenpi uh tawh kaikhia a, tua bangin a matna hangun lungdamin a awng uh hi.\nA ngente un amau deih peuhpeuh ngahsak ahih manin, amaute in a ngente uh bia-in biakpiakna zong a pia uh hi.\nAmaute in a namsau uh zangin, hehpihna mel neiloin mi that ding ahi uh hiam?\nTedim Lai Siangtho / Laibu: Habakkuk 1


url: =Jesuh suah lungdam pawi (The Advent of Christmas) ~ Dr. Pum Khan Pau :: ZOMI DAILY\nposted on 8 December 2017 at 6:49 pm Lomkholna: Article, Biakna, Christmas, Pumkhanpau\nKhris-Mas Gift: Rome mite in December 17-24 pen Saturnalia Pawi in zang uh a, tua hun sungin deihsakna van kipia uh hi. Kristiante in Khrismas/Lungdam Pawi cianga van kipiak i zat pen tua pana kila hidingin ki um hi.\nKhris-Mas Tree: Khrismas cianga sing hing hoih nono leh paak kilawm leh meitaang hoih nono tawh inn zep, biakinn zep a kizang pen Rome mite i zat mah pana kila hi. Mi pawlkhat in Khrismas Sing pen German gama Mikang missionary Boniface i pat hi ci uh a, pawlkhat in bel Martin Luther pat masak hidingin um hi.\nSanta Claus: Asia minor a bishop St. Nicholas in deihsakna tawh mite letsong pia pahpah ahih manin Santa Claus pen ama min kitom lak hi, kici hi. Tu-in Santa Claus a kigen ciangin deihsakna letsong pia/hawm gennopna hipha deuh hi.\nLaisiangtho sungah Jesuh khanggui a kan nih om a, Matthai leh Luka hi. Amaute sutna panin Jesuh pen Kumpi David Tokhom a luah thei ding mah hi hiam? cih kan ni. Lungdamna Thu Matthai a gelh siahdongpa Matthai (Jesuh nungzui )in Judah mite pen khanggui kan mi ahih lam tel ahih manin a laibu sungah Jesuh pen Kumpi David Tokhom a luah thei ding mah ahihna Jesuh pa Joseph khanggui panin limtakin sut ngekngek hi. (Mathai 1:1-16) Aman a sutna panin Jesuh pen ngeina leh dan tawh kituakin zong Kumpi David suan taktak ahih manin Kumpi tokhom a luah thei ding mah hi, ciin Judah mite muanlahnate hilhcian hi.\nTua mah bangin Luka in Mary pa’ (Joseph sunghpa)khanggui lampanin sut hi. Luka in Mary lampan a kan ciangin Jesuh pen David suan mah hi veve hi,ci hi. (Luka 3:23-38) Anu lam ahi-a a pa’ lampan ahizongin Luka leh Matthai sutna i et ciangin Jesuh Kumpi’ suan ahihna kitel khiallo ahih manin, a hong suak ding naungek pen naungek ngeina bangin ngaihsun loin Leitung Vantung Kumpi’ tapa taktaka i ngaihsuta zahtakna tawh muakin I biak ding thupi hi. Johan 3:16 sungah hih naungek hong kisawlna HANG kigelh hi. Pasian leh mihingte’ kikhenna a zomkik (kimat kiksak) dinga itna sangpenpen tawh hong kipia naungek hi.\nKumpi Jesuh suah Lungdam Pawi i zat laitakin gualnopna, ci leh sa’ deihna, leh nek leh tak bek tawh i zat leh i zangkhial ding hi. Khangno tampi tak in Party bawlna, nungak-tangval thangtatna, khamtheih guihtheihte bek tawh zangin i zang khial zel uh hi. Ahizongin tutungin Kumpi’ tapa taktak ahihna tel kawmin lungsim tak tawh hih pawi i zata i lungsim Kumpi dinga i suahsak ding I hanciam hunta hi. France gamuk ngeipa Napoleon in: “Kaiser, Alexander leh keima nasepte ka ngaihsut ciangin thupi mahmah napi’n huih let mang bangin tomno kalin beipaha, ahizongin Judah mi Jesuh nasepna in mi khempeuh leh gam khempeuh zel hi.\nTua ahih manin leitungah Jesuh tawh teh theih ding mihing omlo hi. Kote’n thatang tawh gam zapi ukin a sawtloin bei kik paha, ahihzongin Jesuh in itna tawh gam zapi la-in mi tampi lungsim zo a ama adingin tampitak mah in a nuntakna uh sum ngam uh hi,” ci hi.(Who is Jesus Christ?- Sailas C Nair). Kei kum 13 ka phakma in Lungdam Pawi pen sa neek pawi, van thak leh puanthak neih hunin ka ngaihsuna, kum 20 ka phakmain lawm leh gual tawh vakthapna, gualnopna leh kiphatsakna hunin ka zanga, kum 25 ka phakmain khangno lungsim utna bek tawh ka zang hi.\nAhizongin kum 25 ka val ciangin biakpiakna, leenkhopna, leh biakna vaiin ka ngaihsun hi. Kum 30 ka cin ciangin bel Topa’ hong itna phawk kikna hunin ka zang hi. Lungdam Pawi nang bangci bangin na zang ding hiam? Jesuh i lungsimah Kumpi a suahna LUNGDAMNA PAWI in i zat theih tek na dingin Topa’n thupha hong pia hen. Dr. Pum Khan Pau\nPrevious: Jerusalem vai hangin Kuala Lumpur aom US Embassy maiah lungphona kinei\nNext: Malaysia, PJ sung aom Billboard khat kicimsuk in mipi ki patau


url: =Your cart Kissimmee (Orlando) Looking for the Top in Kissimmee? Check out our listing of the hottest clubs in Kissimmee (Orlando) , read reviews, view upcoming events and more.\nBars2Hotel1Live Music Venue1Lounges1Nightclubs2Other1 Recent Blog Posts


url: =Khansau nang thusim khat :: ZOMI DAILY\nposted on 23 April 2015 at 4:20 pm Lomkholna: Article, Health\n(a) Thu pat na\nLeitung khan toh na tawh ki zui in, ei Zomi te zong tu lai tak in Pasain heh pih na tawh ih om om na mun ah mi bang in a ne zo, a dawn zo ki om nek nek ta hi. Lungdam huai hi. A hih hang, mi nek bang in ih nek zawh khit a sawt lo in ih pumpi zong a phei lam in hong lian zaw/ thau pah hi. Tua thau na hang in, hun khat lai a ih tuah meng meng loh nat na pawl khat zong ki luah suk khawm pah hi.\nTu lai tak in gam khang to sa te ah mi thau (obese) 20% sang a tam zaw om ta mawk hi. Hih gam lian te ah zong, tu sawng teng (a bei sa kum 20 kim a ki pan) in mi thau (obese population) hong tam pha diak ci uh hi.\n(b) Bang hang a ki thau?\nThau na hong piang sak thei a hang tam pi a om hang, a thu pi pha diak thu 2 om hi. Tua te gel in (1) ih ann nek (energy intake) leh (2) ih pumpi gam tat na (physical activity) te hi.\nA bei sa kum 30 kim tawh ih et kak ciang, tu hun in ni sim ih na sep na(nit ha pai zum ah tut sa in na sem, lam siaut sang motor/subway cih te ki zang zaw) mun ah tha tang zat na tam nawn lo a, ih ann nek te lah ann lim vi ve (energy & fat rich food) hi zaw tawn tung ta hi.\nA tom in ci leng, ih ni sim nun tak na ding a ki sam tha (daily energy requirement) sang in a tam zaw ih nek det ciang, a val tha te ki khol a thau na hong piang sak a hi hi.\n(c) Thau na in bang siat na piang sak?\nHun khat lai in, thau ding ki ut a, mi thau te zong vang nei zah khat in ki ngaih sun a, ki pi muh ngei hi. A hih hang tu hun in, thau ding pen a deih huai ma sa lo thu khat hong suak ta hi. Bang hang hiam cih leh, thau na hang in ih pumpi sung na sep zia man nawn lo (metabolic disorder) a, a ki lawh theilo nat na (non-infectious diseases) pawl khat, gentehna: zunkhum (diabetes), lung tang natna (heart attack\n/stroke), si khang (hypertension), tha gui nat na (arthritis) & cancer pawl khat (colon & ovary) te hong piang sak mawk hi. Tua ban in, thau na in ih khan zong hong tom sak hi ci in mipil ten hong mu khia ta uh hi. Genteh na khat in, Canada gam 2006 kum sung in khang cing nai lo pi a si te (premature death, 20-64 years of age) sung pan 10% pen thau na tawh a ki zom nat na hang a si ci uh hi. Ih thua zawh ciang, ih ci a dam phial zong in ki tang zang nawn lo in, mi lak i ki hel na te ah zong a nop na hong kiam sak thei hi (social discomfort).\nEi Zomi te lak ah zong tu kim a hong nusia ih mi pih te en kik leng hih a tung a nat na khat peuh hang tawh hong nusia hon pi khat mah om ding in ka um hi.\n(d) Nang na thau hia?\nThau na pen nam tam pi in ki teh thei a, tu lai tak in “Body Mass Index (BMI)” cih pen a tang pi in ki zang pha diak hi. Ih gihna (weight in kg.) pen ih tun (height in meter square) tawh hawm (divide) leng ih BMI (kg/meter sq.) ki ngah thei hi. Mi cidam khat a ding BMI 18.5 leh 25 ki kal a om ding deih huai hi. BMI 25 leh 30 ki kal a nei te pawl pen a thau deh tak (overweight) te ci uh a, BMI 30 val ih neih leh mi thau in hong ki sim ta ding hi.\nHih a nuai a link pan zong, BMI baih no tak in ki tuat thei hi. http://www.nhlbisupport.com/bmi/bminojs.htm\nA baih thei ding in hih a nuai ah, ih tun pawl khat tawh ki zui in a deih huai ih gihna (normal body weight) leh mi thau te gihna (obese) hong suak sak khawm ing.\nIh tun A deih huai Mi thau\n5ft. 0 in. 125lb leh a nuai siah 155 lb leh a tung siah\n5ft. 2 in. 135 lb leh a nuai siah 165 lb leh a tung siah\n5ft. 3 in. 140 lb leh a nuai siah 170 lb leh a tung siah\n5ft. 4 in. 145 lb leh a nuai siah 175 lb leh a tung siah\n5ft. 6 in. 150 lb leh a nuai siah 185 lb leh a tung siah\n5ft. 8 in. 160 lb leh a nuai siah 195 lb leh a tung siah\n(e) Thu khup na\nHih thu i sim zawh ciang, a thau lak a i ki hel leh tu ni mah mah in ih kiam nang ngaih sut pah huai hi (Late is better than never). Tu lai tak in ih thau nai kei leh zong ih limit thei khol in ki dawm ni (Prevention is better than cure). Leitung khan toh na tawh ki dem a, khan tohnang a a han ciam ei Zo suan te zong, khan toh nang ih mit suan kawm mah in, hong nung kaih kik thei/ ih khan hong tom sak thei hih bang thu te phawk kawm a, ci dam leh a khan sau te ih hih nang han ciam tek ni.\nLau et al., 2007. Canadian clinical practice guidelines on the management and prevention of obesity in adults and children [summary]. CMAJ 2007;176(8 suppl):S1-13\nSharma and Kushner, 2009. A proposed clinical staging system for obesity. International Journal of Obesity (2009) 33, 289–295\nPrevious: A logical vetlo Zomite philosophy ka zakngei thuthum\nNext: Tuzawh kum 40 ciang ~ 40 years from now ~ Hau Za Cin\nUK gamsung ah kum 11 bekbek aphapan numeino khat gai in nausuak tading ~ ZD


url: =MS3: Khut Laam - Zomi Adventist Innkuan\nSorn Som An, 40\nSorn Som An, kici naupangno pen, Cambodia gam, meigong nupi khat in a kep, a tapa hi a, nungak khatpeuh muhzawh khak leh cih ngaihsutna tawh biakinn hong kahzel hi. Innkuan, taang ngeina biakna pan, suahtakna dingin, nungak hoih khat sang a kisamzaw omlai hi. Khuavak a kidim khutlaam a kisam hi.\nKhangno khat a hi, Som An in Sunday nisim in a lawmngaihnu biakinn pai a zui tawntung hi. Cambodia gam i khuapi, Phnom Penh pan a khanglam tai 45 (kilometer 70) bang gamlatna Doun Kaev kici khua ah teng uh hi.\n“Tua amau Lungdamna thu cih te khawng a lunglut zong hi ke’ng e, nungak hoih khat muh ding a lunglut bek hi ing ee,” amah’n ci hi.\nSunday nikhat, Seventh-day Adventist nasem khat in, pawlpimi mi 30 bang a om pawlpi te i sapna tawh, tua pawlpi mite mai ah thugen hun ngah kha hi.\nTuapa thupuak in, pawlpi mite lungsim vutzo mahmah a, a mai Sunday ni zong cial kik leuleu uh hi. Tua bang a thu a va gen zelzel thumvei khit ciangin, pawlpi mi te’n Adventist suak ding hong khensat ta uh a, Phnom Penh khuapi a om Adventist makai te kiangah a mau lunggulhna te pulaak sak ding in, Som An sawl uh hi.\nTua pawlpimi 30 te ki tuiphum uh hi. Som An zong ki tuiphum pong napi Pasian umzo taktak nailo hi. “Kei pen Christian a hilo innkuansungpan khangkhia ka hih manin, ka kikheel mengmeng thei kei hi, ” amah’n ci hi.\nA sawtlo in, University kah dingin, Phnom Penh ah vapai hi. A sum neih tawmlua mahmah a hih manin, makai te kiangpan huhna peuh a nget leh; saapman piak kullo dingin inndei khat amah kipia hi.\nA sangkah kum nihna kumin nakpi takin a ci hong na hi. A ci sa lua mahmah in, lup muntungah taang zo mahmah lo in om hi. Sihngap mahmah liang hi.\nTua laitakin, Zeisu pen, a vanglian Pasian hi cih pen hong phawk hi.“Bang hang in Pasian kiang thu ngenlo a, huhna ngenlo ding ka hiam?” ci in hong ngaihsun hi.\nKhukdin dingin hong tho keeikaai mah taleh, a pheektung ah puksuk kik hi. Hanciam kik mah ta leh hih zolo hi. A tha neih khempeuh saalkhia in, a thumveina ah, hong khukdin zo saam hi.\nA mit sii in, “Topa aw, kei hong huh in?” a cih laitakin, a talki tungah khuavak tang khat hong mu a, tawmvei sung khit teh, mangkik hi. “Hih in Pasian vangliatna hi e,” ci in a ngaihsun hi.\nA thunget khawl tuanlo in “Topa aw Na vanglian hi,” ci hi. “Laisiangtho sungah, mi tampi na damsak hi. Kei zong nong damsak ding lam-en ing. Nong huhna sa khempeuh te lungdam kongko hi. Amen,” ci in thungen hi.\nSom An lumsuk kik hi. Tua laitak, a mitsit kawmlai mah in, khutkhat ama’ khe tungteng ah laamlaam a mu hi. Tua khut in khuavak tawh kidimin, a khetuul pan, a khuklam ah hong kikhiin toto hi. Tua khutin a tantung a kaan tohtoh laitak mahin, a tunna ciangciang, a ci sa kamh pahpah a, kikhiin toto in, a pumpi lam hong tungtoto hi.\n“Tua khutin a kaantan na munmun dam pahpah hi,” ci hi.\nTua khut, a lutang tung hong tuntoh ciangin, amah damsiangtho hi. Nuamlua mahmah in, lupna tungpan diangkhia pah in, innpua lam tungsuak hi. A inn kimkot ah diangin laamgawp, awngkhia gawp hi, “Lungdam ing, Pasian, Na vangliatna hangin, lungdam lua ing, Topa,” ci hi.\nTua lai in, kum 20 pha pan hi.\nTu in, Som An, kum 40 pha ta a, Cambodia te khuapi nihna a hi Battambang khuapi a om University khat ah Theology hilh in Sia sem hi. Amah lawp mahmah in, a omna pawlpi ah Pasian vangliatna teci pang tawntung hi.\n“Ka lungtang pen, Thomas bangin khauh bekbak hi,” ci a, laisiangtho sung a, Zeisu nungzuipa, Zeisu thawhkik thu pen, kipsakna teci khat peuhmah a muhloh a umlopa tawh kigenteh hi.\n“Pasian vangliatna in, Ka lungsim hong kheelzo takpi hi cih ka um hi,” ci hi. “Pasian in, hi bangin na lamdang hong lak kei leh, tuni ciangdong in, Amah a umlo ding ka hihi. Tu in, Pasian ka um mahmah ta hi. Ka nuntaksung, haksatna bangzah in lian mah taleh, Pasian ka um teeiteei ding hi,” ci hi.\nTu quarter Sabbath 13 na sumpi khenkhat tawh, Som An omna pawlpi ah, mipi te a dingin Innpi khat ki lamsak ding hi. Tua inn ah, cidam na lam leh haa lam zato khit teh, sa kihel lo ansai, gah leh teh sai, singgahtui sai leh kimawlna tuamtuam te kikoih ding hi. Sumpi te a dingin lungdam hong ko ung.\nSom An simdaan: sohm ANN\nMSS 12: Thong Sungah Pasian\nPrev post MOSES SIHNA\nNext post Amaute in Pumkhat


url: =Zoro - Zoro - Mascot International GmbH MASCOT LIDO Short khaki/marine Gr. C58 | Z00208107\n> MASCOT LIDO Short khaki/marine Gr. C58\nMASCOT LIDO Short khaki/marine Gr. C58\nArtikelnummer: Z00208107 EAN: 5708628277495 Herstellernummer: 00949-430-51-C58 MASCOT LIDO Short khaki/marine Gr. C58


url: =Marine Species Traits - Europacantha paciphila Thuy, 2013 †\nEuropacantha paciphila Thuy, 2013 †\nEuropacantha † (Genus)\nEuropacantha paciphila † (Species)\nEuropacantha Thuy, 2013 †\nStöhr, S.; O’Hara, T. & Thuy, B. (Eds) (2018). World Ophiuroidea database. Europacantha paciphila Thuy, 2013 †. Accessed through: Marine Species Traits editorial board (2018) Marine Species Traits at: http://www.marinespecies.org/traits/aphia.php?p=taxdetails&id=745253 on 2020-02-27\nTraits (2020). Europacantha paciphila Thuy, 2013 †. Accessed at: http://www.marinespecies.org/traits/aphia.php?p=taxdetails&id=745253 on 2020-02-27


url: =Tg. Lian Suan Piang (Youth Affair Committee) tangthu tomcing leh holimna :: ZOMI DAILY\nposted on 1 March 2018 at 6:42 pm Lomkholna: News, Zomi\nYouth Affair Committee, Chin State ah Assistant Secretary Tg. Lian Suan Piang Tangthu tomcing leh Holimna\n1. Tedim Times : Tua aa Ass.Secretary panmun hong kipiak tawh kisai in na Feeling tawm honggen ve?\nLianbawi : YOUTH AFFAIR COMMITTEE, Chin State kiteelna ah Assistant Secretary ngahna hangin lungdam ingh. Zomi aitang dingin hih panmun ngah thei ka hih manin zong lungkim leh angtang mahmah ingh. Secretary panmun kiteel nadingin Dominant mi 12 lakah vote angah vetlo zong omin, vote 2 leh 3 angah zong omin, kei (Tedim) leh Matupi pan Salai Filip Mon pen vote hong kikim toto in atawpna ah aman vote 15 leh ken (Tedim) vote 13 tawh Assistant Secretary ngah kha ka hih manin hong dipkuat huai/lawp huai simtham hi.\nLeitung bup ah National Youth Policy anei nailo gam 30 sungah Myanmar gam zong khatin akihel ahi hi. NLD makai in kumpi thakin ni 100 nasep thupi geelna sungah National Youth Policy hong hel uh ahi hi.\nHong deihsak leh hong muang aa hong teel makaite leh palaite tungah lungdam ingh.\nTedim Times : Minam tuamtuam tawh kikhawl ngeikhangno khat na hih ciang ei Zomi khangnote leh Minamdang khangnote i kilamdan na. Gtn. Pilna lam .\nLianbawi : Khangno khat hihna tawh University sangnaupang ka hih aa kipan Myanmar gam sung mun tuamtuam ah naseppih ute, lawmlegualte deihsakna/pattahna tawh thukikupna tampi ah kihel kawikawi ingh. Minam dangte leh Zomi khangnote kilamdanna muh khak thulela pawl khat in ei Zomi khangnote pen thu ngaihsut zia picing lungsim nei hihang. Cihtak, hanciam, thukhual leh mimal in siamna/kivakna zong kinei kimciat hi. Ahi zongin mitampi tawh vaihawm khopna munte ah ki thanem lai hi.\n3. Tedim Times :- Mailam ah Zomi Khangnote i kalsuan zia ding hoih nasak tawm hong hawm sawn ve\nLianbawi : hangnote in i ngaihsut mahmah ding thu khat ah mitampi tawh kipawl khawm aa nasep khop zawh nading leh ahoih thute kalsuan pihin i minam it dan siamna tawh gam leh minam apauh azuun ding khangno tampi pattah ding kisam hi. Khangno sungah i ukna, isin pilna leh i nasepna kimah hanciamin apilzaw, asiamzaw dingin nakpi takin i hanciam kul ding hi.\nTedim Times : Manlah pipi aa hun nongpiak lungdam mahmah ung Topa in thupha hongpia tahen.\nLianbawi : Lungdam!\nMIN : TG. LIAN SUAN PIANG\nPA MIN : REV. CIN KHAN PAU\nNU MIN : NU ZEN SUAN VUNG\nUNAU PHAZAH : 5 (P-4, N-1)\nSUAHNI : 18/6/1994\nKHUA : TUITHANG\nTEENNA : TUITHANG\nPILNA : B.Sc. (Chem)\nNASEP : Assistant Project Manager (2015- 2017), Manager (2018- ……) Chinland Natural Resources Watch Group\nFACEBOOK : Lian Suan Piang\nEMAIL : lianpiang7@gmail.com\nPHONE : +95 9259185056\nKIPAWLNA AH KIHEL NGEINATE;\n1. BLOOD AGENT : ZYA-Kalay (2010)\n2. SECRETARY : Tuithang Siamsin Innkuan (2012), Zomi Siamsin Kipawlna – Universities Myanmar/ a 6 veina Siamsin Seminar Tuithang\n3. SECRETARY : Zomi Siamsin Kipawlna – Kalay University (2013)\n4. SECRETARY : Zomi Siamsin Kipawlna – Universities Kalay (2013)\n5. SECRETARY : University Christian Fellowship – Kalay University (2013)\n6. ASSISTANT SCRETARY : Chin Literature and Culture Committee – Kalay University (2013)\n7. VICE PRESIDENT : Chin Students Union – Universities Kalay (2014)\n8. PRESIDENT : Tuithang Siamsin Innkuan (2014)\n9. GENERAL SECRETARY : Zomi Siamsin Kipawlna – Universities Myanmar (2015), Zomi Siamsin Kipawlna – Universities Myanmar/ Zomi Siamsin Golden Jubilee Heilei (1965-2015)\n10. SECRETARY : Tuithang Siamsin Innkuan (2016)\nNote :- Tg. Lian Suan Piang @ Lianbawi/ Source: Tedim Times\nPrevious: Bawlung Bek Hikei Veh Aw\nNext: Update: Numei te bombi sungten aguk sakzelpa kiman khiata\nInterview with Col. Pu Khen Za Mung


url: =Singapore pan migilo te panpih Bangladesh mi 26 ki hawlkhia :: ZOMI DAILY\nSingapore gamsung abeisa 2015 kumsung in a ngongtat “Jihad ideology of terrorist groups” te tawh akizom leh apanpih mi 27 kiman cih AFP News pan kiza hi. Tua akiman tepen Singapore gamsung ah Construction nasem in apai Bangladesh gammi vive hi uh a, mi 27 akimankhia lakah mi 26 tepen agam uh ah ki puakkik cih Wednesday ni in kiza hi.\nSingapore gam ii Ministry of Home Affairs te genkhiatna ah hih akiman nasem mite pen agam uh atunkik ciangin gamsung buaisakding in kigingkhol uh, ki sinkhol uh a, pawlkhat in bangci bangin mi suamlumding cih Assassination Techniques asinna laibu khawng zong ki muhkhiatsak cihi.\nTuaban ah hih nasem mite in thautawi mite ahi Al-Qaeda leh Islamic State te panpih uh cihzong kiza hi. Hih akimankhia mite pen Singapore gamsung ah buaina piangsakding avaihawmloh uhhang in gampua lamah gitloh gamtatsawm Terrorist Attacks tuamtuam bawlsawm uh cihzong Ministry in Statement ah genkhia hi.\nBangladesh ah mi 26 ki ciahkhiasak a, acianlai khatpapen ahihleh thong kiaphotding cihi. Tuapa pen alawmdang te kiman cih azak ciangin Singapore gamsung pan taisimkhiat sawm a, tuapan in kiman hi. Tua hi a, athong kiatzahding acinkhitdong Singapore kumpi in kemcip laiding a, akum cinkhit ciangin agam ah ki puakkik panding hi.\nGamdang muntuamtuam ih omna tek ah gamsung buaina ih piansakpah lohhang in, innlam aom thautawi tekhawng sum ihkhak, tha ihpiak khakleh Terror Group te Support hi ci’n hongki manthei ahihi. ZD Sawltak #zomidaily\nPrevious: Laphettoh ~ Hau Za Cin\nNext: Makai picing khat hihtheih nading in aki tangsam pawlkhat


url: =US Florida ah Myanmar sangnaupang khat thautawh kikaplum :: ZOMI DAILY\nposted on 11 May 2018 at 12:00 pm Lomkholna: Myanmar, News, Sawltak, USA\nUSA, Flordia State sung aom “University of South Florida” ah sangkah laitak ahi Myanmar sangnaupang khat thautawh kikaplum cih VOA pan kiza hi. Tampa Bay Times te’n nung Sunday ni in agenkhiatna ah amin akitheilo pasalkhat thautawh kikap in, zato ah sihi ci’n pulakkhia uhhi.\nVOA panin aki kankhiat ciangin tua thautawh aki kaplumpa pen Myanmar gammikhat nahi a, aminpen Thant Zaw Oo kici hi. Mangmin inzong “Benjamin Lee” ci’n English Name nei kici hi.\nThant Zaw Oo pen University of South Florida geinai aom Apartment sungkhat ah thautawh akikapliam khitciangin Florida Hospital ah kipuak hi. Tua thautawh aki kapliamna hangtawh zato panin sisuak kici hi.\nThant Zaw Oo pen bangci bangin thautawh kikap, banghang thautawh kikap, bangcisih cihte Local Police te kiangaha akidot ciangin hihvaitawh kisai in athu hoihtak in aki kanciansan laitak ahih manin bangmah genkhiattheih omnailo hi ci’n Police te’n genkhia uhhi.\nHih thaukikapna apianna mun ahi Florida, Tampa, Hillsborough aom WFLA News te pulakna ah thaukikapna apianhun pen Saturday zanlam 9:00pm hunpawl hiding ci uhhi. 9:45pm hunin Hillsborough Police te kiangah thaukikapna omhi ci’n kizasak cihi. Hih buaina hangin khuasung mipite adingin bangmah lunghimawh nading omnawnlo chi.\nMore: USA, Florida sanginn khatah thaukikap, mi 17 si, 15 zato ah lum\nWashington DC aom Myanmar Embassy inzong Florida Police te zaksakna tawh kizui in asipa Thant Zaw Oo ii Myanmar gamsung aom a innkuanpih te ki thuzaknading in ki vaihawm cihi. Florida sungaom High School khatahzong abeisa February khasung in thau kikapna pianga, mi 17 takin sihlawh uhhi. Sawltak #zomidaily\nPrevious: Thumanna leh Cihtakna in thawl mawhna neilo\nMalaysia ah nasep theihna Work Permit kician neilo te mat kipanta\nThu (Kammal) leh Pasian


url: =Cartoon USA Flag Coloring Page Free Printable Pages Top Hetalia Colouring 16 - Colouring. Top. Pages. - Cartoon USA Flag Coloring Page Free Printable Pages Top Hetalia Colouring 16.\n15 Free Coloring Pages Ninjago Com Top Hetalia Colouring 11. No Pedestrians Sign In Russia Coloring Page Free Printable Top Hetalia Colouring Pages 25. Cartoon USA Flag Coloring Page Free Printable Pages Top Hetalia Colouring 16. Episode 18 Hetalia Archives FANDOM Powered By Wikia Top Colouring Pages 21. Fall Coloring Pages Free Printable Top Hetalia Colouring 2. Hetalia Axis Powers Vol 1 Hidekaz Himaruya 9781427818768 Top Colouring Pages 15. USA Flag In A Heart Shape Coloring Page Free Printable Pages Top Hetalia Colouring 14. Free Printable Elf Coloring Pages For Kids Top Hetalia Colouring 9. Bendy And The Ink Machine Coloring Pages Printable Top Hetalia Colouring 26. I Love Canada Coloring Page Free Printable Pages Top Hetalia Colouring 8.\nTags: #Colouring #Top #Pages #Hetalia\nOpal Steven Universe Coloring Pages Pinterest Top Hetalia Colouring 20. Amazon Com Hetalia Group Image Full Color Junior Sublimation T Top Colouring Pages 28. Ginny Weasley Coloring Pages Harry Potter Top Hetalia Colouring 29. No Parking Sign In The USA Coloring Page Free Printable Top Hetalia Colouring Pages 19. Canada Wild Goose Coloring Page Free Printable Pages Top Hetalia Colouring 22. Hetascanlations Various Miscellanies Extra Book Hetalia Content Top Colouring Pages 24. Asian Chibi By PurpleMaiden Hetalia Coloring Pages Top Colouring 1. 002 Hetalia Colouring Pages Potentialplayers Top 0. Best Of Unique Fnaf Coloring Pages Line Design Sheets For Top Hetalia Colouring 4. Fall Coloring Pages Free Printable Top Hetalia Colouring 7. Comoros Hetalia Fan Characters Wiki FANDOM Powered By Wikia Top Colouring Pages 18. Republic Of San Marino Hetalia Fan Characters Wiki FANDOM Top Colouring Pages 23. Used BL Doujinshi Axis Powers Hetalia Muffin Top USA UK Japan Colouring Pages 5. Hetalia Axis Powers Graphic Novel 4 Himaruya Hidekaz 9781570321504 Top Colouring Pages 13. 15 Free Coloring Pages Ninjago Com Top Hetalia Colouring 17. No Parking Sign In Russia Coloring Page Free Printable Pages Top Hetalia Colouring 12. 22 Best Hetalia Images Spamano Usuk Chibi Top Colouring Pages 27. 002 Hetalia Colouring Pages Potentialplayers Top 3. USA Doodle Coloring Page Free Printable Pages Top Hetalia Colouring 10. Italy Coloring Pages Florence Top Hetalia Colouring 6.


url: =KONGOS in Tulsa (Cain's Ballroom) | SeatGeek\nFirst + Second Round Sweet 16 Elite 8 Final Four NCAA Tournament Arizona Wildcats Basketball Big 12 Men's Basketball Tournament Big East Men's Basketball Tournament Champions Classic Gonzaga Bulldogs Basketball Kansas Jayhawks Basketball Kentucky Wildcats Basketball Michigan State Spartans Basketball NCAA Men's Basketball Tournament Rhode Island College Anchormen Basketball More College Basketball →\nBowl Games National Championship Alabama Crimson Tide Football Arkansas Razorbacks Football Florida Gators Football Georgia Bulldogs Football LSU Tigers Football Michigan Wolverines Football Ohio State Buckeyes Football South Carolina Gamecocks Football Texas A&M Aggies Texas Longhorns Football More College Football →\nDes Rocs Elton John John Mayer Jonas Brothers Khalid Michael Buble Post Malone\nQueen Shawn Mendes The Rolling Stones The Wombats Twenty One Pilots Tyla Yaweh More Concerts →\nKONGOS Tickets 🎵\nKONGOS in Tulsa (Cain's Ballroom)\nEvents in Tulsa\nKONGOS Tour Dates in Tulsa\nKONGOS with Fitness\nCain's Ballroom – Tulsa, OK\nKONGOS with Fitness at Cain's Ballroom on 10-01-2019 From $49\nSell KONGOS Tickets\nKONGOS by city\nin Atlanta (Masquerade (Hell))\nin Cincinnati (Top Cats)\nin Denver (Gothic Theatre)\nin Kansas City (The Riot Room)\nin Louisville (ZanzaBar - Louisville)\nin Memphis (Hi Tone Cafe)\nin Nashville (Exit In)\nin Tulsa (Cain's Ballroom)\nOther Concerts/Shows in Tulsa\nBad Suns in Tulsa (Cain's Ballroom)\nKONGOS Announce First U.S. Headlining Tour\nArizona-by-way-of-South Africa alt rockers KONGOS have shared stages with notable names like Young the Giant and Kings of Leon, and now, they’re ready for their turn in the spotlight. Staring Januar…\nBOK Center Concerts\nCain's Ballroom Concerts\nCain's Ballroom Seat Map\nEvents at Cain's Ballroom